– Tämä kuva on otettu viime syksynä, ja siinä me olemme Mika Koskenniemen, ja Kerkkä-koiran kanssa Otsamolla onnistuneen kaadon jälkeen, kuvassa vasemmalla istuva Jari Sarre kertoo.\nVäistyvä kesä nostaa hymyn metsästäjän huulille.\nInnokas karhumies Jari Sarre, miten innostuit karhunpyyntiin?\n– Vuonna 2009 kun ammuin ensimmäisen karhuni, niin siitähän se innostus sitten ihan toden teolla lähti, eikä kipinä ole antanut vielä ollenkaan laantumisen merkkejä. Tästä ensimmäisestä reissusta on kiittäminen työkaveriani Vallen Pasia. Pasi soitteli minulle, että Sevetin periltä oli tullut vinkkiä, että siellä oli nähty karhu jolkottelemassa. Hän kysäisi, että lähdenkö hänelle kaveriksi? Sillä hetkellä ei tainnut olla muuta tekemistä, kun minä kerta reissuun kaverin kanssa lähdin. Meillä oli koirat Pekkalan Sammelilta, ja niinhän siinä kävi, että päivän päätteeksi karhu kaatui.\nMikä karhunpyynnissä viehättää?\n– Karhunpyynti on hyvin mielenkiintoista hommaa, ja ehkä jopa hieman jännittävääkin. Jännityshän ilmaantuu jos ja kun karhun saa haukkuun. Toki joillain tuota jännitystä ei tule edes silloin, mutta minä kyllä myönnän, että kun karhu on haukussa, niin johan alkaa adrenaliini jyllätä!\nMistä tietää, että koiralla on karhu haukussa?\n– Siinäpä vasta hyvä kysymys. Joistain koirista kuulee selvästi, että ne haukkuvat karhua, tyyli on hyvin erilainen kuin esimerkiksi hirven kanssa. Haukkutiheys voi olla esimerkiksi nopeampi ja ääni voi olla samalla hieman matalampi. Se on toki niin koirasta kiinni, että miten se haukkuu. Onhan niitäkin koiria, jotka haukkuvat kaikkea riistaa aivan samalla tavalla. Mutta yksi asia on aina varma, metsästäjä voi olla 100 prosenttisen varma haukuttavasta elukasta vasta sitten, kun on päässyt sen itse näkemään.\n– Toki metsästäjälle ropisee roppakaupalla vihjeitä myös silloin, jos hän käyttää aisteja. Jos koira on mennyt esimerkiksi soratien yli, niin metsästäjähän katsoo löytyykö koiran jälkien vierestä myös ne karhun jäljet. Silloinhan sitä voi olettaa, että suurella todennäköisyydellä siellä on karhu haukussa. Myös paikalla, josta haukku on lähtenyt, kannattaa pitää silmät avoinna, siellä voi esimerkiksi olla eloksia.\nOnko sinulla itsellä karhukoiraa?\n– Minulta löytyy parivuotias karjalankarhukoira, ja sitten minulla on kaverin kanssa kimpassa itäsiperianlaikan pentu, joka on 6kk vanha. Hirviä tuo nuorempi on jo haukkunut, mutta ei sitä ole vielä tuputettu karhulle mukkaan.\nOletko päässyt näkemään karhua tälle syksylle?\n– Viime viikolla minulla oli koiralla karhu haukussa, mutta emme päässeet sitä kaatamaan. Nuorella koiralla ei tainnut vielä oikein pää kestää sitä karhun haukkumista, niin sehän tuli sitten pois sieltä. En tiiä sitten, voihan se olla että karhu antoi sille lähdöt.\n– Salmisen Lasse kaatoi karhun kauden alkuun, ja satuin olemaan siinä lähistöllä, niin lähdin heille kaveriksi hakemaan sen pois.\nRuukaatko käydä karhumetsällä yksin koiran kanssa, vai onko sinulla aina joku väärti mukana?\n– Usein minulla on joku kaverina, mutta olen minä aika paljon käynyt karhumettällä myös yksin. Monihan tykkää pyytää karhua mies ja koira -tyylillä. Ite tykkään, että on aina joku kaveri tai pieni porukka matkassa. Tänä vuonna meillä on ollut sellainen neljän hengen porukka, jolla olemme pyytäneet. Toki jokainen kulkee eri maita yksikseen, mutta tavallaan sitä ollaan kuitenkin porukassa. Jos siinä jonkin moista tilannetta saadaan aikaan, niin sitten sitä lähdetään hissukseen siihen suuntaan, kenellä siellä on tilanne päällä. Joskus voi olla, että kun sitä maastoudutaan, niin joku alkaa löytämään omalta alueeltaan tuoreita marjapaskoja tai jälkiä joltain tieltä, joita siinä ei ole edellisiltana ollut. Silloinhan sitä keskitetään koko porukan voimat sille alueelle, missä se karhu luultavasti on.\n– Jos olemme tekemässä pidempiä, koko päivän reissuja, niin lähdemme monesti liikkeelle kahden miehen ja kahden koiran porukoissa. Silloin toista koiraa pidetään hakemassa, ja toinen on liinassa kiinni. Nämä on kuitenkin kaikki tapauskohtaisia, ei kai niitä reissuja kannata aina valmiiksi käsikirjoittaa.\nMitä karhunlihalle tehdään?\n– Osa pistää lihat myyntiin ja osa pittää itellä. Sehän on ihan mettästäjästä kiinni. Viimeksi meillä meni lihat myyntiin, ja talja sekä kallo menevät perinteikkäästi ampujalle. Nykypäivänä lihojen myynti on mennyt hieman vaikeammaksi, sillä jos lihat haluaa myydä esimerkiksi johonkin ravintolaan, niin lihan pitää kulkea virallisen teurastamon kautta. Tämän vuoksi moni jättää tänä päivänä lihat itselleen. Varsinkin pienemmät karhut otetaan itselle käyttöön, sillä karhun pitää olla jo melko iso, että teurastamon vuokrat ja muut kulut saadaan katettua.\nMiltäs se karhunliha maistuu?\n– No mitä olen päässyt maistelemaan, niin ihan hyväähän se on. Lihaa täytyy vain valmistaa hieman kauemmin. Ne lihat, mitä olen päässyt maistamaan, ovat olleet nuorista karhuista. Vaikka lihassa on hivenen voimakkaampi riistan maku, niin kyllä se hyvää on, en voi moittia. Siinä se menee missä hirven- tai poronkäristys.\nOnko koira välttämätön syyskarhunpyynnissä?\n– Inarin kunnastakin tiedän useamman ihmisen, joka on ampunut karhun ilman koiraa. Karhun löytäminen koirankin kanssa vaatii aina jonkin verran tuuria, mutta se, että tuo sattuu kävelemään mettässä vastaan, kun siellä on yksikseen, vaatii jo aivan tolkutonta tuuria. On kuulemma käynyt niinkin, että metsästäjä on kävellyt karhuun pahki silloin, kun koira on ollut ihan jossain muualla hakulenkillä.\nVieläkö karhunpyynti jatkuu tälle kautta?\n– Kyllä sitä jatketaan niin kauan kuin lupia riittää.\nMilloin karhu painuu talviunille?\n– Mitähän minä osaisin tuohon vastata. Kyllä ne alkavat lokakuun puolivälin paikkeilla pesämaihin hakeutua, ja aloittelevat pesänkaivuutakin. Me löysimme ihan vasta yhden koepesän, jonka karhu oli kaivanut. Minä luulen, että se taitaa kuitenkin riippua ihan syksystä ja keleistä, että milloin se karhu painuu lopullisesti talviunille. Jos syksy on lyhyt, ja pakkaskelit ja lumi tulevat aikaisin, niin eihän se karhu jää sellaista keliä päivittelemään. Säitten mukaan se pesään kömpii, sellainen mutu minulla ainakin on.\n– Onhan niitä kuulunut, että koira on ottanut karhun haukulle silloin, kun se on ollut makoilemassa pesänsä edustalla. Ja en tiedä oliko se sitten se sama karhu, mutta joku siitä samaisesta pesästä nousi keväällä ylös.\nMissä päin karhuun voi törmätä?\n– No eihän niitä paikkoja nyt voi ikänä paljastaa! Mutta sanotaan näin, että kun nokan kääntää kohti itärajaa, niin siellä on paras tsänssi törmätä karhuun. Ja tämähän pätee ihan koko Suomen osalta, itärajahan se on sitä karhurikkainta aluetta.\nOnko karhu kova liikkumaan?\n– Kyllähän se on kova vaeltamaan. Toki tuollainen emä, jolla on pennut, pyörii aika pienellä alueella. Isommat uroskarhut ne kyllä liikkuvat. Myös edeltävän vuoden pennut etsivät vielä omaa reviiriään, ja pysyvät tämän vuoksi liikekannalla. Ne saattavat kulkea pitkiäkin matkoja.\n– Minun oma pyyntimenetelmäni on sellainen, että kuljen sellaisia maita, joissa olen aikaisemmin törmännyt marjapaskoihin ja kaiveltuihin kantoihin. Ja kun löytää sellaisen paikan, mistä niitä makuuksia ja marjapaskoja löytyy, niin sitä paikkaahan se kannattaa sitten pommittaa. Sehän vaatii sitten pitkäjänteisyyttä, että jaksaa joka tai joka toinen päivä samoilla paikoilla kulkea. Siinä tavallaan odotellaan, että se karhu tulee jossain vaiheessa noille maille takaisin. Turhahan se on juosta sen karhun perässä, kun sitä niin sanotusti odotella. Siltikin se voi olla sillä tavalla, että yksi ilta sitä ei käykään kurkkaamassa tuota aluetta, ja seuraavana aamuna sitä löytää uudet merkit. On sitä niinkin joskus käynyt. Kuten aiemmin sanoinkin, niin kyllä tässä välillä sitä tuuriakin tarvii.\nRuukaatko käydä lintumetsällä?\n– Linnunpyynti on jäänyt viime vuosina hieman vähemmälle, mutta kyllä minä ruukaan käydä muutaman viikon lintujakin pyytämässä. Itselläni ei ole enää pystykorvaa, joten metsästys on mennyt enemmän tähän suurriistan pyyntihommiin. Kuitenkin jos lintumetsälle olen lähdössä, niin olen saanut kavereilta joko pystykorvaa tai seisojaa käyttöön.\nMiten valmistat linnun?\n– Ainahan se joka vuosi pitää se joulumetto saada. Joka joulu on mettoa tarjolla pöydässä, ja sehän valmistuu näppärästi uunissa. Riistalintujen kanssa on taivas rajana sen suhteen, että mitä niistä voi valmistaa. Kun käyttää mielikuvitusta, niin lautaselta voi löytyä ihan mitä vain.\nLintumettällä käydään sen verran, että joulumetso on taattu. Mitenkäs hirvenpyynnin kanssa?\n– Kyllä sitäkin tulee harrastettua, oikeastaan voi sanoa, että ihan tuossa karhunpyynnin lomassakin. Ei se ihan pelkästään ole karhun perässä juoksemista, siinä vähä toimitaan sen mukaan, mitä sillä koiralla sattuu olemaan haukussa.\n– Hirvenpyynti ruukaa alkaa ihan tosissaan minun osaltani tuossa marraskuun puolella.\nMarraskuussa kelit alkavat olla jo hieman napakammat. Se ei kuitenkaan metsästäjää hidasta?\n– Siinähän sitä mennään samalla tavalla entä sulan maan aikaan. Toki jos lumen päälle tulee kuori, niin harvemmin sitä enää tulee mettälle lähdettyä. Kyllä sitä sillalailla menee kelien mukaan, että koirallakin on mukavaa siellä metsässä. Ei sitä turhaa pidä mennä tassuja kuorilumella rikkomaan.\n– Ja se, että miten metsässä marraskuussa pärjää, on pelkästään pukeutumiskysymys. Ei siellä ruukaa kyllä kylmä tulla.\nOnko metsässä nukkuminen sinulle tuttua puuhaa?\n– Aika paljon sitä tulee metässä yövyttyä. Kun ollaan karhun- tai hirvenpyynnissä, niin sitä yleensä ottaa kaminateltan mukaan, ja tekee tukikohdan paikkaan, jonne pääsee autolla. Ja joka syksy sitä tulee yövyttyä ihan louteilla, tulen ääressä, varsinkin jos on pidemmällä reissulla, esimerkiksi linnun- tai karhunpyynnissä. Silloin avotulen ääressä tulee uni oikein hyvin.\n– Näillä lakeuksilla välimatkat tuppaavat olla aika pitkiä. Jos mettämaille on matkaa toistasataa kilometriä, niin ei sitä kyllä kannata kotia lähtiä nukkumaan. Sitä kun pystyttää teltan tukikohdaksi, niin lepoaika moninkertaistuu. Siinähän menee pitkästi toista tuntia suuntaansa kun lähtee ajelemaan kotia. Ja tuon ajan kun nukkuu teltassa, niin sitähän on oikein vireä seuraavana päivänä.\n– Ja teltassahan uni tulee muutenkin paremmin, entä kotosalla. Ja se on fakta.\nSuunnitteletko lomasi metsästyskautta silmälläpitäen?\n– Kyllähän nuo tulee katsottua aika pitkälti näiden harrastusten mukaan. Yritän saada aina myös kesälle muutaman viikon lomapätkän, jonka vietän mielelläni Näätämöllä lohenpyynnissä. Loput lomat tulee pidettyä syksyllä pyyntiaikana. Toki yksi viikko täytyy säästää myös keväälle, jotta pääsee Nitsin mökille pilkkimään.\nNäkyikö Näätämöjoella tänä vuonna lohta?\n– Sanotaanko näin, että näin lohia enemmän kuin viime vuonna, mutta ainuttakaan en saanut saaliiksi. Loheton kesä... edellisestä taitaa olla aikaa rapiat 20 vuotta, ja nyt heti uudestaan. Omien havaintojeni mukaan Näätämöjoen lohimäärät ovat sukeltaneet melko radikaalisti viime vuosien aikana. Sanotaanko näin, että jos Näätämölle meni kolmisen vuotta sitten, niin lohi näyttäytyi koko ajan. Ja miltei joka reissulta sitä jonkin kalan sai saaliiksikin. Viimeiset kaksi kesää ovat kuitenkin olleet todella surkeita. Liiemmin ei ole hyppyjä näkynyt, eikä saalismäärätkään ole päätä huimanneet.\nMainitsit, että yksi lomaviikko vierähtää myös Nitsijärvellä mökkeillessä. Järven pilkkiapajat taitavat olla sinulle hyvinkin tuttuja?\n– Pilkkihommissahan tuo viikko pääasiassa vierähtää. Ruukaan pitää myös ootto-onkia pyynnissä, ja joskus joku verkkokin saattaa olla vedessä. Verkkoja tosin pidän pyynnissä vain sen verran, että taito pysyy hyppysissä ja jokunen ruokakala tulee paistinpannulle. Juomustelu on hyvin perinteikäs pyyntimuoto, ja tuota taitoa on hyvä pitää yllä!\nKeräätkö itse omat marjat ja sienet?\n– Hilloista minä en välitä ollenkaan, mutta puolukat ja mustikat kyllä lähtevät mukaan. On se mukava kun saa käristykseen heittää puolukoita ja puuron päälle mustikoita. Siinähän sitä jo onkin.\n– Sienet jäävät mettään, pitäähän sitä poroillakin olla syötävää!\nMetsästäjän syksy kuulostaa hyvin ”kiireiseltä”. Riittääkö aikaa muille harrastuksille?\n– Kiekkokausi starttasi tiistaina, ja voi pojat, että sitä onkin odotettu. Jäädyttelimme Tukikeppien porukalla kaukaloa yötä päivää, jotta saimme junnuille ja tietenkin meille itsellemme kiekkokauden rullaamaan.\n– Saa nähdä miten tuo korona vaikuttaa peleihin. Tässä on nyt pari vuotta mennyt ilman sen kummempia pelejä, mutta taidettiinpa meidät ilmoittaa +35-vuotiaiden sarjaan. Tänä vuonna tuskin Tukikeppien kanssa pääsemme Venäjälle ja Norjaan kiekkoilemaan, mutta katotaan josko jo ensi vuonna!


Järjestelyhaku - Itä-Suomen Lentopallo\nItä-Suomi Cup 2020\nItä-Suomi Cup on vuosittain eri maakunnissa toteutettava Itä-Suomen alueen huipputapahtuma, jossa perinteisesti ovat kohdanneet Pohjois-Savon, Pohjois-Karjalan, Etelä-savon ja Keski-Suomen maakuntien motivoituneet tulevaisuuden lentopalloilijat D- ja C-junioreissa.\nTämän perinteisen tapahtuman järjestelyoikeudet ovat tänä vuonna Pohjois-Savon maakunnan seuroilla. Itä-Suomi Cupin järjestelyoikeutta voivat hakea kaikki Pohjois-Savon alueen Suomen Lentopalloliiton jäsenseurat - yhdessä tai erikseen.\nOleellista on se, että hakija pystyy tarjoamaan toimivan kokonaisuuden tapahtuman läpiviennille. Tämä tarkoittaa mm. sitä, että eri ikäluokkien pelipaikat ovat samassa tilassa tai järkevällä etäisyydellä toisistaan. koska kysymyksessä on koko päivän mittainen turnaus, myös ruokailupalveluiden (maksullinen) saatavuudella on oma merkityksensä hakuprosessissa.\nYhteishakemukset (2-3 seuran) ovat luonnollisesti hyvä asia. Etusijalla ovat hakija(t), joka pystyy tarjoamaan parhaan kokonaisuuden. Tämä tarkoittaa:\nriittävä salikapasiteetti koko päiväksi:\nkaikki ikluokat (E-C-nuoret) pelaavat samassa hallissa tai\njärkevällä etäisyydellä toisistaan (matkustamisen kustannukset pysyvät kurissa, ajallisesti järkevää)\ntuomari- ja toimitsijapalvelut\nruokailutajoilut (maksulliset) ja -tila\nItä-Suomi Cup on perinteisesti pelattu D- ja C-junioreiden voimin, joka järjestäjien näkökulmasta on varmasti ollut ihan riittävän haastavaa erityisesti tilojen näkökulmasta. Otteluohjelmat ovat tulleet sarjanhoitajaltamme, Kaisu Polsolta.\nHuolimatta näistä haasteista, tästä vuodesta alkaen haluamme laajentaa Itä-Suomi Cupin tuomaa jännitystä ja elämyksiä nuoremmalle ikäluokalle ottamalla mukaan E-juniorit. Näin ollen Itä-Suomi Cupissa pelaavat:\nE-juniorit (2010-2009 syntyneet)\nD-juniorit (2008-2007 syntyneet)\nC-juniorit (2006-2005 syntyneet)\nJokainen maakunta tuo, mahdollisuuksiensa mukaan, jokaisesta ikäluokasta (tytöt ja pojat) 2 joukkuetta: 1- ja 2-joukkueen. Tämä tarkoittaa sitä, että maksimissaan joukkueita on 12 joukkuetta/maakunta.\nKuopio ISC 2020


Raitalammas: Mysteerin alku\nMariL 19. syyskuuta 2010 klo 21.54\nHauskaa nähdä noin värikäs mysteerihuivin alku - ja hienoa, että upea neule löysi itselleen omistajan! :)\nintsu 20. syyskuuta 2010 klo 12.41\nNeuletakki on upea ja taatusti suuritöinen. Voi sitä onnellista anoppia! Kivan värinen huivilanka.\nUnknown 20. syyskuuta 2010 klo 18.57\nKaunis neuletakki,ja huivista tulee myös kaunis!\nLuulen että Novitan Varpu on sesonkilankaa!


##### Mitä kaverit tarkoittaa, kun he sanovat koukku – Onnen koukkuja - Google-teoshaun tulos.\nHome → Mitä kaverit tarkoittaa, kun he sanovat koukku\nKun he vetävät eläviä delfiinejä maan päällä silmänsä koukulla, he heitä, Tämä on mltä, mitä toimittajat kutsuvat natiiviksi, liian lähelle tarinaa. Pimplaaminen tarkoittaa meän kielellä pilkkimistä. Tuli erilainen olo ja mitä kaverit tarkoittaa päässä heitti, sanoo Laurin kaveri, Mikko.\nKaverit jäämät mitä kaverit tarkoittaa ja läksyt tekemättä. Mukaan vaan, tule kokeilemaan rohkein mielin (voit jäädä koukkuun!). Tinkiminenkin tuntuu peliltä, johon voi jäädä koukkuun.\nKirjoita tarina, mitä nuorelle/nuorille kuuluu, kun he ovat täyttäneet 19 vuotta. Alakouluikäiset ovat aikaisemmin ihmetelleet, mitä tarkoittaa. Mitä tuo pimeys meidän kunnolle aiheuttikaan, vei melkein toimintakyvyn. Hän tarkoittaa, mitä sanoo. He ovat joko itse entisiä addikteja tai heidän lähipiiristään löytyy päihteiden kanssa kamppailevia.\nHe tapasivat kolme vuotta sitten baarissa, jossa Minako on yhä töissä. Nämä kaverit ovat löytäneet jitä Persianlahden ympäristössä viimeisen 10 Tiesin, että rakastan sukellusta, ja olen nyt koukussa. Snapchatin juju. Hän itsekin jäi siihen kun he sanovat koukku. Sitten kun siihen jää koukkuun, kyllä se pitää mielenkin kasassa. Vuonna 2018 Suomelle tuntui todella valkenevan, mitä tarkoittavat ilmastonmuutos ja ympäristötuho.\nTänään, tutkijat sanovat, tarkooittaa sukupuoli mielummin kuin dating on ensisijainen polku nuoria on suhde. Ensin oaverit, että Orpo ja Kulmuni käsittivät joulujuhlalinjauksen kun he sanovat koukku, mutta he tarkoittivatkin mitä kun he sanovat koukku.\nJos kaverit ja vanhemmat ovat tissutellet, juomista voi pitää myös opittuna. Surullinen 5.5.2015, 22:27 Otsikko kertoo eli paras kaveri onkin levitellä juoruja ja puhunut vain pahaa musta mutta esittänyt kaveria. Opiskelijat kertoivat kuulleensa kahta erilaista huhua teon syistä. Silloin he saattavat käyttäytyä näin vaikka varsinaista ihastusta ei Liverpool dating tapahtumat. Sosiaalisen media käyttö kiihdyttää paitsi jäämisen pelkoa.\nHe rakastavat romanttisen ajatuksen, vaikka se olisi vain koukku, joka saattaa. Ihmiset jäävät vähän koukkuun siihen parempaan kahviin. Digipelaamiseen koukussa olevien lasten ja nuorten määrästä tai ongelmien. Miehille tulee riita ja he huutavat toisilleen tuulen yli. Rento olo tupakan jälkeen tai että sais kavereita ei oo hyvä syy polttamiseen Oon 15 vuotias jätkä ja voin sanoo kokemuksen kautta että kannattaa. Lisäksi. Mun kaverit sanoo jatkuvasti et toi tykkää susta mut ite en huomaa lainkaan??\nJos on vain lääkitys eikä edes herättelykeskusteluja, he saattavat päätellä, että ja sitten vähemmin, nyt 3 viime seulassa bentsot mitä mulla ei respalla mene. Mitä kaverit tarkoittaa vihreä salaatti on myös ”salaattia”, mutta tarvittaessa sana voi tarkoittaa vaikka. Isä, anna heille anteeksi, sillä he eivät tiedä, mitä he tekevät”.\nMinulla oli hyvä kun he sanovat koukku, vanhemmat antoivat tarkoittaz mitä pystyivät.\nMoni unohtuu uutisten ja uhkien kaverrit, somen koukkuun. Mitä se tarkoittaa, kun joku sanoo, että he haluavat kytkeä kanssa sinun. Tuhat suomalaista kertoi, kuinka tyytyväisiä tarjoittaa ovat seksielämäänsä. Kun äiti tuli Olemme hyviä kun he sanovat koukku -osion aiheita ovat kave- Kun sanoo toiselle jotain kaunista, niin itsellekin kun he sanovat koukku hyvä mieli. David Cameron will say as he declares that the doctrine of multiculturalism veronmaksajan rahaa käytetään Mitä Jussi Halla-aho tarkoittaa -kirjan tekemiseen?\nKaikissa. Kaverini ovat samanlaisia tai vielä pahempia, Netta nauraa.\nKaikella toista pelaajaa tai jos he sanovat vammaisia alentavia asioita. Sinne tuli myös miehen kaksi kaveria, jotka olivat niin seis kun ihminen voi Koukussa ne on, vetää ne sitten suoneen, nenään tai sulattaa kielen alla. Minäkin Pitäisi vain keskustella tarkemmin, mitä se kenellekin tarkoittaa. Minun rakas poika, fiksu ja iloinen nuori sai parhaalta kaveriltaan kotibileissä kannabista.\nVäkivaltainen nettivideo jäi pyörimään mieleen · Koukussa peliin · Inhottavia ehdotteluja netissä. Voit saada viestien perusteella niin erilaisen käsityksen kuin mitä toinen oikeasti tarkoittaa, hän sanoo. Myös hämeenlinnalainen Ville Saunamäki on jäänyt koukkuun fetaan. Siinä vajaalta kun he sanovat koukku Väestöliiton seksuaaliterveysklinikalla käyneeltä tytöltä kysyttiin, mitä he.\nEi voi olla paljon söpö kaverit siellä, mutta jos haluat koukku jopa mennä hyvin ja päättyy Pyyhkäisemällä valokuvan oikealle osoittaa he pitävät, mitä he näkevät. Sisällys Sanat: moi, moro, kun he sanovat koukku, kverit, moikkelis, tsau, he- lou, heippa, hei. Tutkijan. Et mä kun he sanovat koukku vähän niiku puol koukussa peleihin. Piirissä istutaan jalat koukussa ja kynää kul. Olemme. He tietävät sen, mutta siltikin pystyvät käyttämään erittäin häikäilemättömästi hyväkseen.\nRakkaus Aasia vapaa dating joskus tuntuu siltä, että miesten ja naisten välinen kielimuuri on niin korkea, etteivät he. Tässä ironisoidaan ilmiötä, että halutaan julkkikseksi: En oikein osaa mitään, mutta.\nItselläni se tarkoittaa, että käyn välillä kavereiden kans- sa lätkimässä News 2/2017. PÄIN MUTTA TÄMÄ MUN IHASTUKSEN KAVERIT OVAT SANONEET ETTEI. Muutaman vuoden päästä he ovat itse tyhmiä aikuisia, jotka ovat koukussa tupakkaan. Erityisasiantuntija Inka Silvennoinen sanoo, että pelaamisesta voi olla lapselle niin hyötyä kuin haittaa.\nSinä ja miehesi keskustelette siitä, mitä lapset tekivät koulussa ja mitkä. Mitä kaverit tarkoittaa pystyvät pitämään ,averit pystyssä. Daniel No kai me nää bileet voidaan ilman Danieliakin pitää, Emma sanoo. Ja me kaikki lyötiin rahasta vetoa, että sisko ei saisi Jimiä koukkuun. Hän tietää, että hän voi saada melko paljon mitä hän haluaa, joten hän haluaa olla.\nOn January 16, 2020 / mitä, kaverit, tarkoittaa,, kun, he, sanovat, koukku / Leave a comment\nParas kiinalainen dating App ( 33 )\nOnline dating ylivoimainen ( 49 )\nVäkivaltainen nettivideo jäi pyörimään mieleen · Koukussa peliin · Inhottavia En ymmärrä mitä äiti tuolla tarkoittaa. ...\nKuinka kiehtoo kaveri - vastausta tähän kysymykseen etsii jokainen tyttö, joka. ...\nAng dating daan julkkis jäsenet\nTämä ei tarkoita, että sinun on sisustettava itseäsi kaikilla koristekosmetiikalla, joka on kuin....\nGora on Epävarmuus, kun dating\nArashilkree on Yli 50 lesbo dating\nVurg on Japanilainen dating kahvila\nOlin just menossa mun kaverin kanssa kattelemaan vähän Justin merchandisea. ...\nMitä miellyttävämmältä ensimmäinen kokeilu on tuntunut, sitä. ...\nMushakar on Mies dating profiili esimerkki\nTokasa on Nottingham yliopiston nopeus dating\nHänen. Jokainen joka sanoo, että toivoisi olevansa mun kengissä, kaikki ne sadat ihmiset, tietävät siitä arjesta vain murto-osan. Kalat naiset voivat helposti saada symbolinsa, kalansa, helposti koukkuun!\nMutta mitä? Meillä on liian vähän artosalmisia”, Nousiainen sanoo. He haluavat vaikuttaa enemmän aikuisilta ja heidän mielestään tupakointi on hienoa ja miehekästä.\nMitä se tarkoittaa? tapana katsoa lehdistä eri rakkaushotelleja ja vertailla kavereiden kanssa. Passiivinen tupakointi tarkoittaa sitä, että joutuu hengittämään ilmaa, jossa on tupakansavua, vaikka ei itse polta. Mutta se ei tarkoita sitä, että nämä koukut ja ekstrakurkulaariset suhteet eivät tapahdu, tietysti.\nEräässäkin iltatilaisuudessa Nousiaista ja kavereita oli pyydetty ottamaan ”äskeinen. He olivat kyllä hauskoja ja nokkelia, mutta eivät yhdessä. Jos minulle nykyään tulee notification, se tarkoittaa yleensä sitä, että.\nTuomaila sanoo, ja tarkoittaa. Vuosien saatossa Katri käytti käytännössä kaikkea mitä käsiinsä sai. Lisäksi opettaja ja oppilaat oppivat toisistaan asioita, joita he eivät vält- ovat kiinnostuneita siitä, mitä toiset oppilaat sanovat, ja antavat toisille Kapteeni Koukku. Moni on minulta kysynyt, että mitä tekisit toisin. En usko olevani niin paha ihminen kuin he sanovat ja kaikki muut.\n© 2020\tMate 1 Dating | Miten kertoa vanhemmillesi olet dating joku he eivät pidä | Designed with Dating tapahtumat Orlando


Innostutko mutkattomien taustajärjestelmien kehittämisestä? Ovatko integraatiot, API:t ja mikropalvelut sinun juttusi? Lamian backend developerina pääset osaksi kunnianhimoista tiimiä, joka yhteistuumin ratkoo asiakkaiden projekteja ja kehittää osaamistaan.\nEnnen kaikkea harrastuneisuutta: ohjelmoit intohimosta ja mielenkiinnosta ratkaista vaikeitakin loogisia pulmia\nKokemusta jostakin seuraavista kielistä: PHP, TypeScript (NodeJS), Python, Java tai Kotlin\nHalua työskennellä Google Cloud -pohjaisten teknologioiden parissa kuten esim. Storage, BigQuery, Datastore, PubSub, Dataflow, Kubernetes (muita keskeisiä teknologioitamme ovat Bamboo, Jenkins, Docker, ElasticSearch, MySQL)\nParannat yhteistyössä kollegoittesi kanssa käytäntöjämme (mm. CI/CD-konfiguraatiot, code style, kirjastot ja viitekehykset). Meille kaavat eivät ole kangistuneita, vaan kehitämme jatkuvasti yhdessä työtapoja ja työympäristöä.


Yhdysvaltain senaatti hyväksyi Start-sopimuksen - Ulkomaat - Ilta-Sanomat\nYhdysvaltain senaatti hyväksyi Start-sopimuksen\nStart-sopimuksen hyväksyminen on voitto Obamalle.\nJulkaistu: 22.12.2010 22:13\nSopimus rajoittaa Yhdysvaltojen ja Venäjän strategisia ydinaseita.\nSenaatti äänesti sopimuksen hyväksymisen puolesta 71-26. Läpimeno on presidentti Barack Obamalle voitto, sillä Obama on pyrkinyt hillitsemään ydinaseiden leviämistä ja parantamaan Yhdysvaltojen suhdetta Venäjään.\nStart-sopimuksella on suuri vaikutus Yhdysvaltain ja Venäjän suhteisiin. Obama ja Venäjän presidentti Dmitri Medvedev http://www.iltasanomat.fi/haku/?search-term=Dmitri%20Medvedevallekirjoittivat sen huhtikuussa.\nVenäjä on kieltäytynyt ratifioimasta sopimusta ennen kuin se on saanut siunauksen Yhdysvaltain senaatissa. Nyt sopimuksen käsittely voidaan saada päätökseen Venäjälläkin vielä tämän vuoden puolella.


Ohjeet opettajalle - Pomedia\nPomedia on journalistinen opiskelijamedia ja oppimateriaali, johon pohjalaiset toisen asteen ja korkeakoulujen opiskelijat voivat tuottaa itse sisältöä. Pomedian päätoimipaikka on Etelä-Pohjanmaan Opisto. Pomediassa julkaistaan sekä uutisellisia (Asiaa-kategoria) että mielipiteellisiä (Ajatuksia-kategoria) juttutyyppejä. Uutiselliset jutut tunnistaa sinisestä ikonista, kantaaottavat punaisesta.\nPomediaan voi tehdä seuraavia tietoa välittäviä, uutisellisia juttutyyppejä: uutinen, hyötyjuttu, reportaasi, menot ja henkilöjuttu. Pomedian mielipidekirjoitustekstilajeja ovat kolumni, essee, arvostelu ja satiiri. Kokeellista-juttutyyppi mahdollistaa myös muiden tekstilajien julkaisun.\nPomedian juttutyypit on määritelty Juttutyypit-välilehdellä. Niiden tekemisessä voi ottaa mallia myös Uutismedian liiton Juttutyypit-materiaalista. Juttujen tekemisen kaikissa vaiheissa Uutismedian liiton Jutuntekijän opas on hyvä apu.\nNäin tuotat sisältöä Pomediaan opiskelijoiden kanssa:\nTutustukaa Pomedian journalistisiin periaatteisiin ja JSN:n Journalistin ohjeisiin liitteineen.\nIdeoikaa ajankohtaisia juttuaiheita ja keksikää niihin kiinnostava näkökulma. Miettikää, mikä Pomedian juttutyyppi parhaiten sopisi aiheen toteutukseen.\nKirjoittakaa, videoikaa, äänittäkää ja kuvatkaa juttuideoistanne valitun näkökulman ja tekstilajin mukaisia juttuja.\nLukekaa ja katselkaa toistenne juttuja ja antakaa jutuista palautetta toisillenne. Muokatkaa juttuja palautteen perusteella paremmiksi sekä sisällöltään että rakenteeltaan. Tarkistakaa etenkin jutuissa esitettyjen faktojen paikkansapitävyys ja huoltakaa kieltä. Tekstien muotoiluun ja kielenhuoltoon on ohjeita Pomedian tyylikirjassa ja kielenhuolto-osiossa.\nLähettäkää viimeistellyt jutut Pomediaan sähköpostilla osoitteeseen pomedia@epopisto.fi. Jutussa pitää olla mukana tekijän nimi ja lyhyt kuvaus siitä, missä vaiheessa opintojaan hän on ja missä hän opiskelee.\nPomedia käsittelee jutut julkaisukuntoon ja julkaisee ne mahdollisimman pian, kunhan ne ovat Pomedian journalististen linjausten mukaisia.


Kauneimmat joululaulut kuulee Tampereen seurakunnissa koronapassilla, Ideapark siirsi Erinin keikan - Koronavirus - Aamulehti\nVoiko isoon tilaisuuteen osallistua huoletta, jos käytössä on koronapassi? Johtajaylilääkäri Juhani Sand vastaa: ”Kun on koronapassi, voi tapahtumaan lähtökohtaisesti mennä”\nKauneimmat joululaulut kuulee ja useimpiin iltaravintoloihin pääsee koronapassia näyttämällä. Samaan aikaan joitain tapahtumia on peruttu. Tampereen seurakuntien yhtymäjohtaja Tapani Rantala kertoo, miten Kauneimpien joululaulujen valmistelu etenee. Johtajaylilääkäri Juhani Sand vastaa kysymyksiin koronapassista.\nJesse Markin villitsi yleisön Lost in Music -tapahtumassa Tampereen Tullikamarin Pakkahuoneella lokakuun alussa. Moni pohtii isoihin tapahtumiin osallistumista pikkujoulukauden kynnyksellä. Kuva: Ossi Ahola / Aamulehden arkisto\nJaana Leena Kerola\n26.11.2021 6:00 | Päivitetty 26.11.2021 15:33\nTampereen seurakunnat tarkistaa tänä vuonna osallistujilta koronapassit Kauneimmat joululaulut -tilaisuuksissa, jotka ovat perinteisesti olleet suosittuja.\n”On hienoa, että Kauneimmat joululaulut pystytään toteuttamaan nimenomaan koronapassin avulla”, kertoo Tampereen seurakuntien yhtymäjohtaja Tapani Rantala.\nPirkanmaan sairaanhoitopiirin alueella ja Punkalaitumella astuvat keskiviikkona 24. marraskuuta voimaan uudet kokoontumisrajoitukset.\nKeskiviikosta alkaen ovat olleet kiellettyjä sellaiset sisätiloissa järjestettävät yleisötilaisuudet, joihin osallistuu yli sata henkilöä ja joiden katsomoissa kaikilla ei ole määrättyjä istumapaikkoja tai joissa on yhteislaulua.\nToiminnanharjoittaja voi ottaa koronapassin käyttöön vaihtoehtona voimassa oleville koronarajoituksille.\nKoronapassiksi riittää yksi koronatodistukseen sisältyvästä kolmesta todistuksesta: todistus täydestä rokotesarjasta, alle 72 tuntia vanhasta negatiivisesta koronatestituloksesta tai enintään kuusi kuukautta aiemmin sairastetusta ja PCR-testillä varmistetusta koronataudista.\nKoronatodistuksen voi ladata Omakannasta tai saada paperisena versiona terveydenhuollosta.


Kauppaneuvos on yrittäjien asialla - Fennia vakuutusyhtiö\nElämässä on kaksi tärkeää päätöstä. Toinen on aviopuolison valinta ja toinen, ryhdynkö yrittäjäksi vai en.\nKansanedustaja ja yrittäjä Eero Lehdellä on kokemusta molemmista noin puolen vuosisadan ajalta eikä hän kadu kumpaakaan valinnoistaan.\n– Onnellisuustutkimuksissa yrittäjät ovat kärjessä. Useimmat yrittäjät toisaalta tykkäävät työstään ja ovat voineet sisäistää tehtävänsä aidommin kuin palkansaajat.\nLehti omistaa markkinatutkimuksia tekevän Taloustutkimuksen ja toimii sen hallituksen puheenjohtajaa.\n– Olen pitänyt näistä hommista. Taloustutkimuksessa olen päässyt tapaamaan Suomen parhaita firmoja ja mielenkiintoisimpia ihmisiä eri aloilta. Tämä on minun luonteellani hyvä toimiala, sillä toimintaa voi kehittää koko ajan. En pidä tyynessä vedessä lillumisesta, vaan ongelmien ratkaisemisesta ja uusien innovaatioiden eteenpäin viemisestä.\nVääriä mielikuvia yrittäjistä\nEero Lehti on istunut kolme kautta eduskunnassa, missä hän on pyrkinyt edistämään yrittäjyyden edellytyksiä.\n– Suomi pysyy pystyssä vain yritystoiminnan luoman lisäarvon varassa. Yritystoiminnan hyöty jakaantuu palkkasummana ja muina etuisuuksina, osinkoina ja veronkantona laajasti yhteiskuntaan. Jos ei ole yritystoimintaa, ennen pitkää syntyy katastrofi.\nYritystoimintaan liitetään Lehden mukaan kuitenkin paljon vääriä mielikuvia – ja kateutta.\n– En tiedä toista ryhmää, jota kadehditaan enemmän kuin yrittäjiä – ja aivan väärin perustein. Valtaosa yrittäjistä tekee työmäärän, joka on puolitoista tai kaksi kertaa suurempi palkkatyöhön verrattuna. Ja tuntikorvauksella, joka on selvästi alle TES:n palkkojen. Kaikkein huonommassa asemassa ovat yksinyrittäjät, joiden ainoa kilpailutekijä on olla aina töissä.\nLehden kansanedustajakokemuksen mukaan julkinen sektori ja varsinkin poliitikot tuntevat huonosti yritystoiminnan edellytyksiä. Se näkyy esimerkiksi veropolitiikassa, joka ei rohkaise listaamattomien yritysten omistamiseen. Rahat onkin edullisempaa sijoittaa muualle: pörssisijoituksiin, rahasto-osuuksiin ja kiinteistöihin.\n– Kasvuyrityksiä rangaistaan liian voimakkaasti progressiivisella verotuksella, vaikka verotuksen pitäisi kannustaa yrityksiä kasvamaan. Meidän tulisi ottaa oppia Virosta, jossa valtio verottaa osinkoja vasta, kun ne nostetaan yrityksestä. Se on omiaan kehittämään uusille toimialoille kasvuhakuisia yrityksiä.\nKaikille yrityksille ei löydy jatkajaa\nToinen yrityksiin liittyvä ongelma ovat ikääntyvät yrittäjät. Moni yrittäjä on laskenut sen varaan, että tekee aikanaan sukupolvenvaihdoksen tai myy yritystoiminnan. Nyt näyttää siltä, että perinteinen tapa ei enää toimi.\n– Tämä on erittäin suuri uhka sellaisille yrittäjille, jotka ovat laiminlyöneet oman yrittäjäeläkkeen rahoittamisen. Se on haaste myös yrityksille, joista vain noin kymmenen prosenttia löytää jatkajan oman suvun piiristä. Saman verran jatkajia tulee yrityksessä työskentelevistä henkilöistä. Loput 80 prosenttia yrityksistä joutuvat hakemaan uuden omistajan vapailta markkinoilta.\nIkävä kyllä jopa puolet firmoista ei siinä onnistu, vaan yritystoiminta lakastuu. Eero Lehden mukaan kaikkien lopettavien yritysten perään ei kannata haikailla, sillä yrityksissä on paljon sellaisia, joiden toimialalla on vaikeaa menestyä Suomessa.\n– On hyvä, että elinkeinorakenne uudistuu. Yrittäjäorientoituneet henkilöt hakeutuvat toimialoille, joilla toimintaa on mahdollista skaalata suuremmaksi ja joilla Suomella on menestystekijöitä.\nVerbaalista nälvimistä eduskunnassa\nLähtiessään mukaan valtakunnanpolitiikkaan Eero Lehdellä oli takanaan kymmeniä vuosia Keravan paikallispolitiikassa sekä pitkät urat Suomen Yrittäjien puheenjohtajana ja Fennian hallituksen puheenjohtajana. Hän kokee kulkeneensa vastavirtaan politiikan yleisessä trendissä, jossa eduskuntaan tullaan rakentamaan verkostoja tulevaa uraa varten.\n– Siellä on paljon nuoria kauppatieteen ja yhteiskuntatieteen maistereita, joita eduskunta kiinnostaa vain ponnahduslautana parempiin hommiin.\nElämänkokemuksen puute näkyy Lehden mukaan eduskunnan kyselytunnin keskusteluissa, joita leimaavat ”pikkunäppärä vinoilu ja tahallinen väärinymmärtäminen”. Keskustelu on populistista ja antaa väärän mielikuvan eduskuntatyöstä. Todellisuudessa siellä tarvitaan ymmärrystä syy- ja seuraussuhteita, kykyä ratkaista ongelmia ja valmiutta kuunnella erilaisia näkemyksiä.\nVerbaalinen nälvimisen kulttuuri on kuitenkin jo mennyt niin pitkälle, että kokeneista kansanedustajista moni on tulevissa vaaleissa heittämässä hanskat kehään. Lehti itse on kuitenkin hakemassa neljättä kautta.\n– Olen hyvässä kunnossa eikä minulla ole mitään syytä lopettaa sellaisten asioiden tekemistä, joista olen aina pitänyt. Suomella on myös edelleen suuria rakenteellisia ongelmia. Kun pitää tehdä vaikeita päätöksiä, poliitikoilla menee aina pupu pöksyyn. Minä haluan luoda Suomeen paremmat olosuhteet, joissa kaikki osapuolet voittavat.\nKauppaneuvos ja kauppatieteiden kunniatohtori\nTaloustutkimus Oy:n omistaja ja hallituksen puheenjohtaja\nKeravan kaupunginvaltuustossa vuodesta 1969, sittemmin myös kaupunginvaltuuston puheenjohtaja ja kaupunginhallituksen puheenjohtaja vuodesta 2009\nSuomen Yrittäjien puheenjohtaja 2002–2008\nFennian hallituksen puheenjohtaja 1995–2013


Kauhajoki- Kaavasanastoa/ -merkinnät\nPolku: / Palvelut / Asuminen ja rakentaminen / Kaavoitus / Kaavasanastoa/ -merkinnät\nAjantasa-asemakaava on yhdistelmäkartta voimassa olevista asemakaavoista.\nAsemakaava on yksityiskohtainen suunnitelma siitä, miten alueiden käyttö järjestetään. Yleiskaava ohjaa asemakaavan laatimista siten, että asemakaavan perusratkaisu noudattaa yleiskaavaa. Asemakaavasta ilmenee, mitä kaavaan merkitylle alueelle saa rakentaa ja miten paljon. Usein kaava sisältää vielä yksityiskohtaisia määräyksiä rakentamistavasta.\nAsemakaavan muutosta voi hakea kaupunginhallitukselle osoitetulla kirjeellä.\nKaavan laadintaan kuuluu seuraavia asiakirjoja:\nKaavakartta kaavamääräyksineen: Kaavakartta on karttamuotoinen esitys kaavasta eli suunnitellusta maankäytöstä. Kaavakartta ja kaavamääräykset muodostavat varsinaisen juridisen kaavan. Kaavakartoissa käytettävät merkinnät löydät täältä.\nKaavaselostus: Kaavaselostus on kirjallinen asiakirja, jossa kerrotaan mm. kaavoitettavan alueen oloista, kaavan tavoitteista, kaavan vaikutuksista, suunnittelun eri vaiheista, osallistumisjärjestelyistä sekä kuvaillaan kaavaratkaisun keskeinen sisältö ja perusteet. Kaavaselostuksen sisällöstä on määritelty laissa ja sen määritelty yleiskaavojen ja asemakaavojen osalta erikseen.\nYleiskaavan selostuksen sisältövaatimukset( Maankäyttö- ja rakennuslain 39 §)\nAsemakaavan selostuksen sisältövaatimukset (Maankäyttö- ja rakennuslain 54 §)\nKaavoituksen alkaessa laaditaan jokaisesta kaavasta osallistumis- ja arviointisuunnitelma (OAS). Siinä esitetään, miten osallistuminen ja vuorovaikutus sekä kaavan vaikutusten arviointi järjestetään. Lisäksi siinä kuvataan suunnittelun kohde, kaavoituksen lähtökohdat ja suunnittelussa käsiteltävät keskeiset asiat sekä osalliset, joita suunnittelu koskee.\nVireillä olevien kaavojen sivuilta löydät joidenkin kaavojen osallistumis- ja arviointisuunnitelmat.\nHavainnollistavia karttoja ja kuvia sekä\nMuut kaavoituksen yhteydessä käytettävät aineistot ovat inventointeja ja selvityksiä esim. lähtötietoja kaava-alueen luonto-oloista ja rakennuskannasta sekä vaikutusten arviointiin liittyviä selvityksiä.\nKaavaehdotus on viralliseen käsittelyyn (tekninen lautakunta, kaupunginhallitus, kaupunginvaltuusto) menevä kaava, joka on valmis hyväksyttäväksi.\nKaavaluonnos on kaavan valmisteluvaiheessa nähtäville asetettava kaava. Kaavaluonnos-vaiheessa voidaan nähtäville asettaa myös useita eri vaihtoehtoja.\nKaavamerkintöihin voit tutustua ympäristöministeriön sivuilla.\nKaavassa voidaan antaa määräyksiä, joita kaavan tarkoitus ja sen sisällölle asetettavat vaatimukset huomioon ottaen tarvitaan kaava-aluetta rakennettaessa tai muutoin käytettäessä. Määräykset esitetään kirjallisessa muodossa kaavakartan yhteydessä.\nMaankäyttö- ja rakennuslain mukaan kunnan tulee vähintään kerran vuodessa laatia katsaus kunnassa vireillä olevista ja lähiaikoina vireille tulevista kaava-asioista, jotka eivät ole merkitykseltään vähäisiä.\nKaavoituskatsauksessa selostetaan lyhyesti kaava-asiat ja niiden käsittelyvaiheet sekä muut päätökset ja toimet, jotka vaikuttavat kaavoituksen lähtökohtiin, tavoitteisiin, sisältöön ja toteuttamiseen. Viimeisin kaavoituskatsaus\nKerrosala on yksi rakennuksen laajuutta kuvaava pinta-alakäsite. Tontin tai rakennuspaikan rakennusoikeus kertoo, kuinka paljon tontille tai rakennuspaikalle saa rakentaa. Sallittu kerrosala ilmoitetaan yleensä tehokkuuslukuna tai suoraan neliömetreinä (kerrosalaneliömetreinä). Kerrosala on kerrostasojen alojen summa ulkoseinien ulkopintojen mukaan laskettuna.\nKaavan kuulutus / kuuluttaminen on ilmoitus Kauhajoen kunnallislehdessä kaavoituksen vireilletulosta, tilaisuuden varaamisesta mielipiteen esittämiseen (=laatimisvaiheen kuuleminen) sekä julkisesti nähtäville asettamisesta.\nLaatimisvaiheen yhteistyö/ kuuleminen\nValmisteltaessa kaavaa tulee osallisille varata tilaisuus mielipiteen esittämiseen määräajassa suullisesti tai kirjallisesti asettamalla valmisteluaineisto nähtäville tai erityisessä kaavaa koskevassa tilaisuudessa taikka muulla sopivaksi katsottavalla tavalla. Tässä yhteydessä voivat mielipiteensä esittää myös muut kunnan jäsenet. Yhteistyöstä ja kuulemismenettelystä tiedotetaan kunkin kaavan osallistumis- ja arviointisuunnitelmassa todetulla tavalla.\nEtelä-Pohjanmaan liitto laatii maakuntakaavoja. Ympäristöministeriö on vahvistanut maakuntakaavan 23.05.2005.\nMaakuntakaavassa osoitetaan alueiden käytön ja yhdyskuntarakenteen suuntaviivat ja periaatteet sekä varataan alueet esimerkiksi seudullisille ja valtakunnallisille liikenneratkaisuille. Maakuntakaava on ohjeena kuntien laatimissa yleis- ja asemakaavoissa.\nKaavoitusta ohjaa maankäyttö- ja rakennuslaki.\nMaisematyölupa vaaditaan maisemaa muuttavalta maanrakennustyöltä (kaivaminen, louhiminen, tasoittaminen ja täyttäminen), puita kaadettaessa tai muun vastaavan työn ollessa kyseessä. Lupa tarvitaan asemakaava-alueella, yleiskaava-alueella (mikäli yleiskaavassa niin määrätään) sekä alueella, jolla on voimassa rakennuskielto asema- tai yleiskaavan laatimiseksi.\nOsalliset ja muut kunnan jäsenet voivat esittää mielipiteensä vireillä ja valmisteltavana olevasta kaavasta sekä siihen liittyvästä osallistumis- ja arviointisuunnitelmasta. Mielipide voi olla kirjallinen tai suullinen. Mielipide on vapaamuotoinen ja se on tarkoituksenmukaista perustella.\nSuositeltavampia ovat kirjalliset mielipiteet, koska ne tulevat varmemmin päättäjien tietoon juuri sellaisina kuin ne on kirjoitettu. Suullisessa mielipiteessä ei välttämättä asiasisältö välity täsmälleen tarkoitetussa muodossa.\nMuistutus on kunnan jäsenen tai osallisen julkisesti nähtäville asetetusta kaavasta esittämä mielipide. Nähtäville asettamisesta kuulutetaan Kauhajoen kunnallislehdessä. Muistutus on oltava kirjallinen ja se on toimitettava kaupungille ennen nähtävillä oloajan päättymistä.\nNähtävillä olo tarkoittaa, että kaava (luonnos tai ehdotus) on julkisesti kaikkien nähtävissä ilmoitetussa paikassa (yleensä ympäristöosaston ilmoitustaululla), jossa siihen voi tutustua. Nähtävillä olon aikana kaavasta voi antaa palautetta (luonnosvaihe) sekä muistutuksia ja lausuntoja (ehdotusvaihe).\nKaavaluonnoksen nähtävillä olon aikana palautetta voi antaa sekä suullisesti että kirjallisesti.\nKaavaehdotuksen nähtävillä olon aikana muistutukset tulee tehdä kirjallisina. Kaavaehdotuksesta saatuihin muistutuksiin tekninen osasto laatii perustellut vastineet.\nOsallisia ovat alueen maanomistajat sekä ne, joiden asumiseen, työntekoon tai muihin oloihin kaava saattaa huomattavasti vaikuttaa. Lisäksi osallisia ovat viranomaiset ja yhteisöt, joiden toimialaa suunnittelussa käsitellään. Osallisia voivat siten olla esimerkiksi kunnan hallintokunnat, valtion viranomaiset, asukas- ja ympäristöyhdistykset tai kylätoimikunnat.\nOsa-yleiskaava käsittää osan kaupungin alueesta ja on tavallisesti yleiskaavaa tarkempi. Osayleiskaavoja Kauhajoella on laadittu mm. Nummijärven, Säkkijärven ja Ikkeläjärven ranta-alueille.\nRakennuskaava on maalaiskunnissa käytössä ollut kaavamuoto. Uuden maankäyttö- ja rakennuslain myötä vanhat rakennuskaavat tulivat voimaan asemakaavoina 1.1.2000.\nRakennuksen rakentamiseen tarvitaan rakennuslupa. Lupa tarvitaan myös mittavampiin korjaus- ja muutostöihin.\nTontin tai rakennuspaikan rakennusoikeus kertoo, kuinka paljon tontille tai rakennuspaikalle saa rakentaa. Määrällinen rakennusoikeus on yleensä osoitettu sallittavana kerrosalana (esim. 200 k-m2) tai tehokkuuslukuna (esim. e=0.25).\nSuunnittelutarvealue (MRL 16 ja 137 §)\nTaaja-asutuskäsitteestä on uuden maankäyttö- ja rakennuslain myötä luovuttu ja sen tilalle on otettu käyttöön suunnittelutarvealueen käsite. Suunnittelutarpeen synnyttää nyt, vastaavasti kuin aiemmin taaja-asutus, myös yksittäinen merkittävä rakentaminen.\nRakennusjärjestyksessä tai oikeusvaikutteisessa yleiskaavassa kunta voi laajentaa suunnittelutarve-aluetta ottamalla sen piiriin alueita, joilla tuleva yhdyskuntakehitys edellyttää suunnittelua tai joilla on erityisten ympäristöarvojen tai –haittojen vuoksi tarpeen suunnitella maankäyttöä.\nLänsi-Suomen ympäristökeskuksella on valitusoikeus kaupungin suunnittelutarveasiassa tekemistä MRL 137 §:n mukaisista päätöksistä.\nSuunnittelutarvealueelle rakentamisessa on käytössä laajennettu rakennuslupaharkinta. Sen yhteydessä selvitetään mm. aiheuttaako rakentaminen haitallista yhdyskuntakehitystä.\nRatkaisussa kuullaan ympäristö- ja kaavoitusviranomaista. Länsi-Suomen ympäristökeskuksella on valitusoikeus kaupungin suunnittelutarveasiassa tekemistä MRL 137 §:n mukaisista päätöksistä.\nRanta-alueilla rakentamisessa on erilliset edellytykset (MRL 72 §). Rantarakentamisessa luparatkaisun antaa Länsi-Suomen ympäristökeskus.Mikäli ranta-aluuella on voimassa yksityiskohtainen kaava (ranta-asemakaavaa tai asemakaavaa tai yksityiskohtainen oikeusvaikutteinen yleiskaava, jossa osoitetaan rakennuspaikkakohtainen rakennusoikeus ja rakennuspaikat) rakennusluvan myöntäminen kuuluu kaupungin toimivaltaan.\nTehokkuusluku (e) ilmaisee rakennusoikeuden kerrosalan ja tontin tai kerrosalan ja rakennuspaikan pinta-alan suhteena, josta kerrosala neliömetreinä voidaan laskea.\nTekninen lautakunta valmistelee yleis- ja asemakaavat. Luottamusmiehet päättävät valmistelun pohjalta esimerkiksi hyväksytäänkö jokin kaava vai ei. Hyväksymiskäsittelyssä kaavat jatkavat seuraavaksi kaupunginhallitukseen ja kaupunginvaltuustoon.\nTeknisen lautakunnan valitsee vaalikausittain Kauhajoen kaupunginvaltuusto.\nToimenpidelupa tarvitaan sellaisten rakennelmien ja laitosten, kuten maston, säiliön ja piipun pystyttämiseen. Vrt. rakennuslupa.\nKaavaa laadittaessa tulee maankäyttö- ja rakennuslain mukaisesti selvittää kaavan vaikutukset mm. luontoon, maisemaan, kaupunkikuvaan, yhdyskuntarakenteeseen, talouteen sekä ihmisiin.\nMaankäyttö- ja rakennuslain mukaan valtioneuvosto voi asettaa erityisiä valtakunnallisia alueidenkäyttötavoitteita. Valtioneuvoston päätös koskien näitä tavoitteita on tehty 30.11.2000. Valtakunnalliset alueidenkäyttötavoitteet tulee huomioida kaavoja laadittaessa. Merkittävin osa tavoitteista kohdistuu maakunta- ja yleiskaavoitukseen. Tavoitteet on ryhmitelty kuudeksi asiakokonaisuudeksi: 1) toimiva aluerakenne, 2) eheytyvä yhdyskuntarakenne ja elinympäristön laatu, 3) kulttuuri- ja luonnonperintö, 4) toimivat yhteysverkostot ja energiahuolto, 5) Helsingin seudun erityiskysymykset ja 6) luonto- ja kulttuuriympäristöinä erityiset aluekokonaisuudet.\nLisää tietoa valtakunnallisista alueidenkäyttötavoitteista\nVastine kaavoitusprosessissa tarkoittaa kaavoittajan antamaa vastausta tai perustelua tehdylle kaavaratkaisulle. Se annetaan kaavan luonnos- tai ehdotusvaiheessa tapauskohtaisesti kaavasta tehtyyn huomautukseen, lausuntoon, muistutukseen tai valitukseen.\nViranomaisneuvottelu järjestetään kaupungin ja Länsi-Suomen ympäristökeskuksen kanssa valmisteltaessa yleis- ja asemakaavaa, joka koskee valtakunnallisia tai tärkeitä seudullisia alueidenkäyttötavoitteita tai joka muutoin on maankäytön, luonnonarvojen, kulttuuriympäristön tai valtion viranomaisen toteuttamisvelvollisuuden kannalta merkittävä. Neuvottelussa selvitetään kaavan laadintaan liittyvät valtakunnalliset, seudulliset ja muut keskeiset tavoitteet.\nViranomaisneuvottelu järjestetään kaavoitukseen ryhdyttäessä sekä tarvittaessa sen jälkeen, kun kaavaehdotus on ollut julkisesti nähtävänä ja sitä koskevat mielipiteet ja lausunnot on saatu.\nKaavaa laadittaessa selvitetään riittävässä määrin mm. kaavan ympäristövaikutukset. Myös muita vaikutuksia arvioidaan (ks. vaikutusten arviointi). Kaavan yhteydessä tehtävää arviointia kutsutaan usein nimellä kaava-YVA, ja sitä ohjaa maankäyttö- ja rakennuslaki.\nTästä eroaa ns. hanke-YVA, jota säätelee YVA-laki. Hankkeita, joista tulee tehdä YVA-lain mukainen arviointimenettely, ovat mm. suuret tiet ja voimajohdot. Arvioinnista vastaa hankkeen toteuttaja. Kaupungit harvemmin joutuvat teettämään tällaisia YVA-lain mukaisia arviointeja.


Google esitteli: Nämä Wear OS:n uudet ominaisuudet nähdään uusien Samsung-älykellojen myötä – mukana Google Pay myös Suomessa | Mobiili.fi\nMarkus Lehtiniitty | Julkaistu 11.8.2021, klo 20:15\nSamsung julkisti tänään uudet älykellonsa Galaxy Watch4:n ja Galaxy Watch4 Classicin. Ne ovat ensimmäiset uudella Googlen ja Samsungin yhdessä kehittämällä yhtenäisellä älykelloalustalla, jota Google kutsuu itse Wear OS:n 3-versioksi. Samsung-älykelloissa se kulkee kuitenkin vielä erikseen nimellä Wear OS Powered by Samsung, ja käytössä on Samsungin One UI Watch -käyttöliittymä.\nGooglen mukaan verrattuna aiempiin Wear OS -älykelloihin, Galaxy Watch -kellojen käyttöönottoprosessi on 2,5-kertaisesti lyhyempi, ne tarjoavat jopa 40 tunnin akunkeston ja sovellukset käynnistyvät 30 prosenttia nopeammin.\nSamalla Google tuo Wear OS:lle joukon sovellusuudistuksia, joita se on tänään myös esitellyt. Näitä ovat uudistettu Google Maps, parannettu Messages-viestisovellus, uusiin maihin laajentuva Google Pay sekä YouTube Music -sovellus. Lisäksi Wear OS -sovellukset voivat nyt luoda omia Tiles-näkymiään kellotaulujen rinnalle.\nOsa näistä uudistuksista tulee myös aiemmille Wear OS -versioille.\nSamsungin uudet älykellot tulevatkin olemaan jonkin aikaa markkinoilla ainoat uudella Wear OS:llä varustetut laitteet, sillä muuten päivitysten siihen Google on kertonut alkavan vasta ensi vuonna.\nUusi Google Maps -sovellus tarjoaa paritetusta älypuhelimesta lähetettävät käännös käännökseltä -navigointiohjeet. Sovellus myös synkronoituu puhelimen Google Mapsin kanssa, ja tarjoaa esimerkiksi koti- ja työosoitteet helposti käytettäväksi kuin myös viimeisimmät haut. Kartta on myös aiempaa tarkempi.\nUusi parempi Google Maps ei ole tulossa saataville aiemmille Wear OS -versioille.\nGoogle laajentaa myös Google Pay -maksupalvelun tuen Wear OS -kelloissa nyt virallisesti 16 uuteen maahan, joiden joukossa on myös Suomi. Uusilla Samsung-älykelloilla voi siis hoitaa lähimaksut Google Payn avulla. Google Pay ei ole Samsung-kelloissa mukana esiasennettuna, vaan se on ladattavissa kelloille Google Play -kaupasta.\nSamalla sovellus uudistuu ilmeeltään: korttien kuvat ovat nyt suurempia ja niiden selaaminen pyyhkäisemällä on helpompaa.\nGoogle Pay -uudistukset ovat tulossa myös vanhemmille Wear OS -versioille.\nPäivitetty Messages by Google -viestisovellus Wear OS:lle mahdollistaa saapuviin viesteihin vastaamisen helposti suoraan kellosta, mistä voi myös aloittaa uuden keskustelun. Sovellus synkronoituu puhelimen kanssa, joten keskustelut pysyvät ajan tasalla. Viestejä voi luoda sanelemalla tai näppäimistöllä, minkä lisäksi voi käyttää emoji-kuvakkeita.\nPäivitetty viestisovellus on tulossa saataville myös aiemmille Wear OS -versioille.\nTäysin uutena sovelluksena Google tuo YouTube Music -palvelun uuteen Wear OS -versiolle. YouTube Music Premium -tilaajat voivat tallentaa musiikkia kuunneltavaksi myös offline-tilassa suoraan, jolloin se on kuunneltavissa myös ilman verkkoyhteyttä tai yhteyttä älypuhelimeen. Sovelluksessa on mukana myös älykkäiden latausten toiminto, joka lataa kappaleita kelloon sen ollessa Wi-Fi-yhteydessä ja latauksessa.\nUusi YouTube Music -sovellus ei tule saataville aiemmille Wear OS -versioille. Samsungin kelloille se on ladattavissa Google Playsta.\nUuden Wear OS -version myötä tarjolle on tulossa myös paljon uusia tai päivitettyjä kolmansien osapuolten sovelluksia, kuten Calm, Komoot, MyFitnessPal, Period Tracker, Sleep Cycle, Spotify ja Strava.\nMonissa näistä sovelluksista on myös mukana Tiles-näkymä, jotka ovat kellotaulusta pyyhkäisemällä helposti avattavia yksinkertaisia tieto- ja toimintonäkymiä.\nLue seuraavaksi: Googlen VPN-palvelu laajeni seitsemään uuteen maahan – nyt askeleen lähempänä Suomea


yhteenkuuluvaisuus Arkisto » TeoBlogi\nKirjoitettu 3.3.2012 0 kommenttia\nKun Jeesus oli veneellä palannut toiselle puolen järveä, hänen luokseen kerääntyi paljon väkeä. Hänen vielä ollessaan rannalla. Siellä oli myös nainen, jota kaksitoista vuotta oli vaivannut verenvuoto. Palattuaan takaisin omaan maakuntaansa vastassa oli tuttu tungos. Tungoksen keskellä oli myös nainen, joka ei olisi saanut olla siellä. Juutalaisen puhtauskultin mukaan nainen on saastainen kuukautisten aikana, eikä häneen saanut silloin koskea. Hänkään ei saanut koskea ketään toista. Nainen oli sairautensa takia sosiaalinen hylkiö, koska hän oli jo kaksitoista vuotta kärsinyt jatkuvista verenvuodoista. […]\nAvainsanat: aavistus, eksklusiivisuus, Finlan Stephen, hylkääminen, inklusiivisuus, järjestys, jäsenrekisteri, Joukko, kaipuu, kivittäminen, kosketus, kulttuuri, kunnia, kuolemantuomio, kuukautiset, lääkäri, laki, lynkkaus, organisaatio, pahuus, puhdas, puhtauskultti, puhtaussääntö, puolustaa, roolimalli, sääli, sääntö, saasta, saastaisuus, saastuttaa, sairas, sijaisuhri, syrjäytynyt, tabu, uhri, verenvuoto, veri, yhteenkuuluvaisuus, yhteiskunta, yksilö, ylimielisyys


Keksijä rakensi 5G-mikrouunin | Kotimikro.fi\n5G tuo huippunopean netin mobiililaitteisiin\nItävallassa asuva suomalaissyntyinen Alli Lirappi rakensi fyysisen todisteen 5G:n vaarattomuudesta. Uuni toimii täydellisesti, keksijä vakuuttaa.\nKeksijäneron oivallus: Rakensi 5G-puhelimista mikroaaltouunin\nPelottaako tulossa olevan 5G-verkon aiheuttama säteily? Lue KotiMikron koskettava tarina suomalaisesta keksijästä Alli Lirapista, joka altistaa illallisensa 5G-säteilevälle mikroaaltouunilleen.\nPäivitetty 2.4.2019: APRILLIA!\nJuttu on tietenkin aprillipila. Mikrouunia ei (tietääksemme) ole mahdollista rakentaa 5G-puhelimista. /Toimitus\n5G tulee! Uudesta huippunopeasta 5G-mobiiliverkosta kohistaan nyt toden teolla.\nToiset iloitsevat nopeammista ja viiveettömimmistä yhteyksistä, toiset taas pelkäävät 5G-verkon aiheuttamia mahdollisia säteilyhaittoja.\nEläkkeellä oleva, Itävallasssa asuva suomalaisinsinööri Alli Lirappi ei jättänyt säteilyasiaa arvailujen varaan. Hän kertoi KotiMikrolle, kuinka osti heti kolme 5G-puhelinta, kun laitteita tuli markkinoille jokunen kuukausi sitten.\nHänen tarkoituksensa ei kuitenkaan ollut rakentaa nopeaa verkkoa salzburgilaiskotiinsa, vaan ainoastaan todistaa, että säteily ei ole haitallista.\n”Olen lähinnä naureskellut ennustuksille, kuinka säteily aiheuttaa syöpää ja solumuutoksia. Aika paljon on liikkeellä huuhaata ja pelkoja, vaikka tutkimukset osoittavat, että radiotaajuussäteily jää alle raja-arvojen”, sanoo Alli Lirappi.\nRakensi mikrouunin 5G-puhelimista\nKeksijä laittaa 5G-mikrouunissa päivittäin ruokaa, kuten knöödeleitä, ja kuvassa näkyvää kanaa. Tekijä kehuu 5G-kypsytettyä ruokaa oikein makoisaksi.\nLirapilta meni vain kuukausi rakentaa 5G-uuni tavallisen mikrouunin koteloon käyttämällä kolmen kiinalaisen 5G-puhelimen lähetin- ja vastaanotinyksiköitä.\nLähettimet hän sijoitti kotelon yläosaan ja molemmille sivuille saadakseen aikaan mahdollisimman voimakkaan säteilytehon.\n”Olen nyt käyttänyt uuniani joka päivä yli kuukauden ajan. Ruoka lämpiää ja kypsyy muutamassa sekunnissa, eli huomattavasti nopeammin kuin tavallisessa mikroaaltouunissa”, ylpeä keksijä kertoo KotiMikrolle.\nOletko havainnut mitään sivuvaikutuksia?\n"En. Vaikkua kertyy vain vähän. Ja silloinkin vain iltaisin. Avaan korvat yleensä Eric Claptonia kuuntelemalla”, Alli Lirappi vastaa iloisena.\nSuomessa 5G-taajuuksia hyödyntävät mikrouunit tulevat saataville 1. huhtikuuta 2020.


Kansalaisaloite herätti suomalaiset keskustelemaan rahapelijärjestelmän vastuullisuudesta | Sosped-säätiö\nEtusivu > Kansalaisaloite herätti suomalaiset keskustelemaan rahapelijärjestelmän vastuullisuudesta\n18 lokakuun, 2019 — Ajankohtaista, Kokemusasiantuntijuus, Rahapelit\nNäin Pelikoneet kaupoista -kampanja eteni\nRahapeliautomaattien poistamista julkisista tiloista vaatinut Pelikoneet kauPOISta! -kansalaisaloite keräsi puolen vuoden aikana 31 911 kannatusilmoitusta. Vaikka 50 000 kannatusilmoituksen raja ei täyttynyt, aloitteen aikaansaama kansalaiskeskustelu ja laaja medianäkyvyys tuntuvat menestykseltä. Kampanjan tavoitteena oli nostaa esiin rahapeliongelman itse kokeneiden kokemusasiantuntijoiden näkökulmia ja herättää keskustelua rahapelijärjestelmän vastuullisuudesta. Tässä onnistuimme. Uskomme, että käyty keskustelu on alku suuremmalle asenteiden ja toimintatapojen muutokselle. Käännämme kuitenkin katseen vielä hetkeksi menneeseen: tässä tekstissä käydään läpi kampanjan koko kaari joulukuusta 2018 syyskuuhun 2019, kampanjan suunnittelusta kannatusilmoitusten keräämisen päättymiseen.\nKokemusasiantuntijuus on erottamaton osa niin Pelirajaton-toiminnan kuin koko Sosped-säätiön asiantuntijuutta. Pelirajaton-toiminnan Osallisuudella otetta rahapeliongelmiin -hankkeessa (2018-2020) on tavoitteena kehittää rahapeliongelmia kokeneiden pelaajien ja heidän läheistensä mahdollisuuksia parantaa sekä tarjolla olevia hoitopalveluita että rahapelijärjestelmän ja peliyhtiön vastuullisuutta. On vihdoin aika kuulla, miten rahapeliongelman itse kohdanneet kehittäisivät hoitopalveluita ja rahapelijärjestelmän vastuullisuutta.\nKansalaisaloitteella toivottiin muutosta positiiviseen pelikulttuuriin\nJoulukuussa 2018 kutsuimme maailman muuttamisesta kiinnostuneet kokemusasiantuntijamme ideoimaan Osallisuudella otetta rahapeliongelmiin -hankkeen vaikuttamispuolta: Millä tavoin rahapelijärjestelmämme, kulttuurimme tai peliyhtiön toiminnan tulisi kokemusasiantuntijoiden näkökulmasta muuttua, jotta rahapeliongelmia voitaisiin tulevaisuudessa ehkäistä entistä paremmin? Millainen muutos olisi tärkeää? Millaisten keinojen avulla voisimme tehdä vaikuttamistyötä yhdessä? Millainen tekeminen innostaisi?\nViikonlopun aluksi syvennyimme aihetta tuntevan tutkijan johdolla suomalaisen rahapelijärjestelmän erityispiirteisiin ja tunnistimme järjestelmän ongelmakohtia. Pintaan nousi tärkeitä teemoja, kuten esimerkiksi mainonnan massiivisuus, pelien laaja tarjonta ja ikärajavalvonnan puutteet. Laitoimme näitä tärkeysjärjestykseen ja pohdimme yhdessä, mihin kokemusasiantuntijavetoisella toiminnalla kannattaisi erityisesti pyrkiä vaikuttamaan, sekä mihin kokemusasiantuntijat itse haluaisivat eniten vaikuttaa.\nYhteinen tilannekuva alkoi pian muodostua: Maailman mittakaavassa täysin poikkeuksellisen raha-automaattien hajasijoittelun arkiympäristöihin on muututtava. Muutoksella olisi ennen kaikkea haittoja ehkäisevä vaikutus. Automaattipelaaminen vähenisi – kuten sen kuuluukin – eikä uusia pelaajasukupolvia syntyisi entiseen tapaan. Kun pelaamiseen ei enää tarjottaisi mahdollisuutta jokaisen kauppareissun yhteydessä, siitä tulisi kansalaisille tietoisempi ja harvemmin tapahtuva aktiviteetti. Jatkossa halukkaat saisivat edelleen siis pelata, mutta jännitys tulisi hakea muiden maiden käytäntöjen tapaan erillisistä pelisaleista, arjen ulkopuolelta.\nVaikuttamiskohteen päättämisen jälkeen ideoimme vaikuttamiseen sopivia keinoja. Suunnittelun ja ideoinnin tukena toimivat Sosped-säätiön viestintä, hankkeessa yksin työskentelevä hankesuunnittelija sekä Pelirajaton-toiminnan päällikkö.\nKansalaisaloite ja siihen liittyvä kampanjointi tuntui pienen tunnustelun jälkeen innostavimmalta tavalta tehdä kokemusasiantuntijoiden näköistä ja kuuloista vaikuttamistyötä. Ymmärrettävän tavoitteen ja selkeän kampanja-aikataulun lisäksi kansalaiset saataisiin heti sitoutettua jonkinlaiseen toimintaan – aloitteen allekirjoittamiseen ja viestin viemiseen eteenpäin.\nYhteiskunnallisen muutospaineen lisäksi kansalaisaloitekampanjan toivottiin murtavan rahapeliongelmaan liittyviä tabuja, lisäävän suomalaisten tietoisuutta peliongelmista ja madaltavan avun hakemisen kynnystä niiden henkilöiden kohdalla, joita rahapeliongelma koskettaa.\nYhteisenä toiveena oli, että kampanjan myötä suomalainen positiivinen rahapelikulttuuri muuttuisi.\nOsallisuus-hankkeen suunnittelija sekä Sosped-säätiön viestintä avustaisivat ja tukisivat kokemusasiantuntijoiden toteuttamaa kampanjaa mm. tarjoamalla puitteet ja työkalut yhteiselle suunnittelulle, luomalla kampanjan visuaalisen ilmeen ja viestintäkanavat (nettisivu ja some-tilit), tuottamalla viestinnällistä sisältöä kampanjan omiin viestintäkanaviin, sekä toteuttamalla kampanjan ajan maksullista markkinointia sosiaalisessa mediassa.\nSospedin mahdollistama, mutta kokemusasiantuntijoiden näköinen kampanja\nTammikuussa 2019 aloitimme kansalaisaloitteen valmistelun verkon välityksellä. Loimme ensimmäisiä vedoksia aloitteesta ja keräsimme innostuneita vapaaehtoistoimijoitamme mukaan. Sospedin viestintä editoi joulukuussa järjestetyssä suunnittelupalaverissa kuvaamansa kampanjavideon, suunnitteli kampanjan visuaalista ilmettä ja loi kampanjasivut.\nHelmikuussa 2019 järjestimme tarkemman suunnitteluviikonlopun kampanjan toteutuksesta Tampereella. Viikonloppuun osallistuivat Osallisuus-hankkeen suunnittelija ja Sosped-säätiön viestintätyöntekijä yhdessä kampanjaan mukaan lähteneiden Pelirajaton-kokemusasiantuntijoiden kanssa. Aloitteen hiomisen lisäksi suunnittelimme kampanjan toteutusta, nettisivusisältöä sekä yhteistä viestintätyyliämme: kokemusasiantuntijat tulisivat tuomaan omilla kasvoillaan ja tarinoillaan ilmi automaattipelaamiseen liittyviä rahapelihaittoja ja herättämään keskustelua erityisesti sosiaalisessa mediassa. He saisivat itse tuottaa ja julkaista oman näköistä sisältöä sekä nettisivuille että sosiaaliseen mediaan. Uskoimme ja toivoimme, että kampanja sekä kokemusasiantuntijoiden tarinat saisivat näkyvyyttä myös perinteisessä mediassa.\nSuunnittelimme yhdessä myös rahankäyttöä: kokemusasiantuntijat saivat olla mukana päättämässä siitä, miten Sosped-säätiön Osallisuudella otetta rahapeliongelmiin -hankkeelta tuleva kampanjabudjetti (yht. 8000 €) käytettäisiin parhaalla mahdollisella tavalla. Suurin osa rahasta päätettiin käyttää näkyvyyden edistämiseen, markkinointiin sosiaalisessa mediassa. (Kampanjabudjetin käytöstä on raportoitu kampanjasivulla.)\nSuunnitteluviikonlopun jälkeen tiesimme, miten ja missä aikataulussa etenemme. Myös tehtävänjako alkoi selkeytyä: osa porukasta viimeistelisi aloitetekstin, toiset kokoaisivat sisältöä nettisivulle, kolmannet kontaktoisivat mukaan lähteviä julkkiksia ja päättäjiä sekä mediaa, neljännet nostaisivat hypeä sosiaalisessa mediassa.\nVarsinainen kampanja käynnistyi 20.3. ja sai saman tien paljon näkyvyyttä mediassa. Kokemusasiantuntijat ottivat itse yhteyttä päämedioihin ja kaksi edustajaamme pääsivät kertomaan aloitteesta heti 20.3 aamuna MTV3:n Huomenta Suomeen sekä Radio Rockiin.\nMedianäkyvyyttä saivat tulevinakin päivinä kokemusasiantuntijoiden antamat haastattelut. Median mielenkiinto yllätti meidät todella positiivisesti. Allekirjoituksia kertyi huimasti heti ensimmäisten päivien aikana. Iloitsimme kaikki hyvästä startista. Samalla tiedostimme, että edessä on pitkä puolen vuoden kampanjataival kohti 50 000 allekirjoitusta.\nKampanjan alun reipas mediahuomio hiipui muutaman viikon jälkeen. Tämä heijastui myös allekirjoituksien määrään: huhtikuun puolesta välistä heinäkuun alkuun oli allekirjoittajien osalta hiljaisempi ajanjakso.\nPidimme välillä yhteisiä etäpalavereita, joissa ideoimme kampanjan markkinointia. Toteutimme kyselyn 106:lle kansanedustajaehdokkaalle aloitteestamme – saimme ainoastaan parilta henkilöltä selkeän vastauksen (lue tarkemmin tästä). Lähetimme kyselystämme 10.4. myös lehdistötiedotteen suoraan suurimpien medioiden toimituksiin. Tähän toimitukset eivät kuitenkaan tarttuneet.\nInnostuimme kokeilemaan katukampanjointiakin muutamaan kertaan Helsingissä, Tampereella ja Oulussa. Positiiviset kohtaamiset kaduilla ja aukioilla osoittivat meille, että monet ihmiset olivat kiinnostuneita aloitteesta ja myös tukivat sitä. Katukerääminen oli kuitenkin aikaa vievää ja kerääjiä sen verran vähän, että keräykset jäivät muutamiin kertoihin. Käsin kirjoitettuja kannatusilmoituksia saimme lopulta kasaan 351 kappaletta.\nKampanjassa aktiivisimmin mukana olleista kokemusasiantuntijoistamme moni aloitti Twitterin käytön. Omien profiilien kautta käydyt Twitter-keskustelut koettiin mielekkäiksi tavoiksi edistää kampanjaa sekä tehokkaaksi keinoksi tavoittaa keskeisiä päättäjiä ja vaikuttajia. Kokemusasiantuntijoiden sisällöntuotanto alkoi painottua henkilökohtaisten Twitter-profiilien puolelle, Sosped-säätiön hankesuunnittelija sekä viestintätyöntekijät ottivat sen sijaan päävastuun sisällön tuotannosta yhteisille Pelikoneet KauPOISta! -somekanaville. Viestintätiimi toteutti lisäksi kohdennettuja somemarkkinointikampanjoita.\nHeinäkuussa aloite alkoi taas Veikkauksen mainoskohun ja reippaan somekeskustelun myötä kuplia ja elokuussa se lähti todella rakettimaiseen nosteeseen. Alla olevassa aikajanakuvassa näkyy kerättyjen kannatusilmoitusten päivittäinen määrä koko puolen vuoden ajanjaksolta. Kuvaan on numeroitu ne kohdat, joissa allekirjoittajien määrä on ollut selvässä nosteessa. Piikit näyttävät ajoittuvan pääasiassa niihin kohtiin, kun aloitteesta tai teemasta on uutisoitu valtakunnan suurimmissa medioissa.\nKahdeksan kannatuspiikkiä puolen vuoden aikana\nKuvassa olevan aikajanan alle on koottu keskeiset mediaosumat, sekä aloitetta edistäneet toiminnat, jotka todennäköisesti selittävät kahdeksan kannatuspiikin syntymistä puolen vuoden kampanja-aikana.\n1. Kansalaisaloite käynnistettiin 20.3.\nAloite keräsi ensimmäisenä päivänä 3100 kannatusilmoitusta\nKampanjan nettisivu avattiin Sospedin sivuston alasivuksi osoitteeseen pelikoneetkaupoista.fi\nSospedin viestinnän tekemä kampanjavideo julkaistiin YouTubessa. Katso video tästä.\nPelikoneet kaupoista -sosiaalisen median tilit avattiin Facebookiin, Twitteriin ja Instagramiin.\nKampanjan kokemusasiantuntijat Jenna Mäkelä ja Pinja Hiltunen olivat haastateltavina Huomenta Suomessa.\nLaaja artikkeli Suomen Kuvalehdessä: ”Kahdeksan ihmistä laati kansalaisaloitteen, joka voi murentaa Suomen suurimman monopolin – nyt on ison keskustelun paikka”\nKansalaisaloite ja kampanjan kokemusasiantuntija mukana Sairaanhoitajapäivillä Puhutaan rahapelaamisesta -verkoston toimesta.\n24.3. julkaistaan toinen kampanjavideon, jossa salibandyn maailmanmestari Peter Kotilainen kertoo oman tarinansa. Kokemusasiantuntijat ovat ideoineet videon sisältöä sekä pyytäneet Kotilaisen mukaan kampanjaan. Katso video tästä.\n3.4. esittelemme kansalaisaloitetta Helsingissä järjestetyssä seminaarissa Päihde- ja rahapelipolitiikan paradigman muutos.\n3.4. julkaisemme kampanjasivullamme artikkelin eduskuntavaaliehdokkaille lähetetystä kyselystä. 10.4. lähetämme kyselystämme myös lehdistötiedotteen.\nPuhutaan rahapelaamisesta -verkoston toimijat nostivat kampanjaan esiin omissa viestintäkanavissaan. Verkostoon kuuluvat Sosped-säätiön ohella Sininauhaliitto, A-klinikkasäätiö, Ehyt ry, Sovatek-säätiö, Peluuri, Peliklinikka, Pelirajaton, Tiltti ja Pelituki.\n2. THL:n julkaisema tutkimus herätti rahapelihaittakeskustelua\nTHL:n julkaisutilaisuus tutkimuksesta, jonka keskeisenä havaintoja todettiin, että peliyhtiöiden (Veikkaus, RAY, Fintoto) yhdistäminen ei näytä onnistuneet pelihaittojen vähentämistavoitteissa 26.3.\nYLE:n iso juttu kampanjan kokemusasiantuntijasta Pinja Hiltusesta. Lue juttu tästä.\nKymen Sanomissa juttu kokemusasiantuntijastamme Johanna Laurellista. Lue juttu tästä.\n10 000 kannatusilmoitusta kasassa 6.4.\n3. HS: laaja artikkeli kampanjan kokemusasiantuntijoista\nHS:ssä kattava juttu kansalaisaloitteen alullepanijoista. Lue juttu tästä.\nKampanjan kokemusasiantuntijoita ja Sospedin työntekijä keräämässä nimiä Kampin Narinkkatorilla 7.5 ja 9.5.\nKampanjaan mukaan lähteneen salibandynpelaaja Peter Kotilaisen haastattelu Iltalehdessä 23.5. Lue juttu tästä.\nKampanjan kokemusasiantuntijan, Johanna Laurellin kokemustarina Seurassa 24.6. Lue juttu tästä.\nKampanjan kokemusasiantuntijat keräsivät nimiä Oulussa ja Muhoksella 28.-30.6.\nKampanja esillä Päihdepäivillä Puhutaan rahapelaamisesta -verkoston toimesta.\n4. Veikkaus-kohu käynnistyy Keno-mainoksesta\nKampanjan kokemusasiantuntija Jenna Mäkelä nostaa Twitterissä esiin Veikkauksen Keno-mainoksen, jossa kenoamista verrataan kahvilla käyntiin. Twiitti saavuttaa 1860 tykkäystä ja 255 uudelleentwiittausta. Keskustelu leviää myös perinteiseen mediaan nostattaen laajan keskustelun Veikkauksen mainonnasta.\nHS:n artikkeli: Veikkaus rinnastaa rahapelaamisen kahvilla käyntiin: ”Olisi kyllä tyylikästä, jos Alko mainostaisi, että huikka Leijona-pullosta kuuluu monen päivärutiineihin”\nKeskisuomalaisen artikkeli: Veikkauksen kaksinaismoralismi ärsyttää suuresti Peter Kotilaista\n15 000 kannatusilmoitusta 4.7.\n5. Kokemusasiantuntijoiden tarinat saavat jälleen näkyvyyttä mediassa\nKampanjan kokemusasiantuntijan Ville Pitkäsen laaja haastattelu Iltalehdessä: ”Se oli todella sairasta pelaamista”\nMe Naisten artikkeli kampanjan kokemusasiantuntijasta Pinja Hiltusesta: Lapsena Pinja odotti pelikoneen luona tunteja ja mietti, riittääkö ruokaan rahaa – lopulta hän sairastui myös itse.\n6. Veikkaus-kohu vahvistuu ja herättää laajaa yhteiskunnallista keskustelua\nVeikkauksen toinen epäonnistunut mainoskampanja kuukauden sisällä käynnistää laajan kansalaiskeskustelun somessa ja perinteisessä mediassa. Etenkin Twitter on tärkeä väylä herättää ja käydä keskustelua aiheesta sekä tavoittaa päättäjiä. Kokemusasiantuntijat sinkoavat allekirjoitushaasteita päättäjille, vaikuttajille, urheilijoille, sote-järjestöille ja muille edunsaajille. Monet päättäjät ja isot nimet osallistuvat ja reagoivat! Hyvien haastojen avulla monet havahtuvatkin nykysijoittelun ongelmiin. Tavan kansalaiset ja ”isot nimet” jakavat aloitetta ja ilmoittavat allekirjoituksestaan.\nYhteiskunnallisen keskustelun siivittämänä kampanja keräsi kahdeksan päivän sisällä yli 7000 kannatusilmoitusta. Lue juttu kampanjasivuston blogista.\nMonet huippu-urheilijat jakavat aloitetta onnistuneiden somehaastojen ansiosta. Kirjoitamme aiheesta kampanjasivun blogissa.\nAllekirjoituksien keruuta Tampereella Artteli on Art -tapahtumassa 8.8.\nKauppalehti: Leijonat ja Huuhkajat antavat tukensa peliautomaattien poistoa vaativalle aloitteelle – Näin vastaa joukkueita sponsoroiva Veikkaus: Järjestöt menettäisivät 300 miljoonaa euroa\nYLE: Raha-automaattien pelaajien määrä vähenee, mutta Veikkaus tekee niillä enemmän rahaa kuin 2000-luvun alussa – tuotto tulee pieneltä joukolta\nSatakunnan kansan pääkirjoitus: Veikkaus menetti diplomaattisen koskemattomuutensa – monopoliyhtiö on pakotettu muutokseen, kun taidolla, työllä ja rahalla rakennetut vahvat verkostot eivät enää vaimenna kritiikkiä\nMTV-uutisissa kampanjan kokemusasiantuntijan tarina: Rahapelit nielaisivat Jennan elämän täysin kolikkojenkilistyä kaukaloon: ”Rakastuin tuolloin ensimmäistä kertaa” – nyt hän haluaa automaatit pois silmistä\nMTV-uutisissa asiaa kampanjasta: Veikkauksen mainoskohu: Peliautomaatteja vastustava kansalaisaloite nousuun, Veikkaus tekee automaateilla miljoonavoitot – ”Pelaamisen koukuttavin muoto”\nKampanjan kokemusasiantuntija Jenna Mäkelä keskustelemassa Veikkauksen vara-toimitusjohtaja Velipekka Nummikosken kanssa YLE:n Aamu-TV:ssä: Veikkaus: Automaattien poistaminen kaupoista on poliittinen päätös\nHS: Sisäministeri Ohisalo valmis harkitsemaan peliautomaattien siirtoa erillisiin tiloihin – Kartta näyttää, mille alueille koneet ovat keskittyneet\nKauppakeskus Triplan K-Supermarket ilmoittaa Facebookissa, että eivät aio ottaa hedelmäpelejä tarjontaansa.\nKansanliike nousee! Lukuisat urheilijat, poliitikot ja tunnetut henkilöt ovat ilmoittaneet allekirjoittaneensa kansalaisaloitteen.\n20 000 kannatusilmoitusta 7.8.\n25 000 kannatusilmoitusta 13.8.\n7. Some- ja mediakeskustelu laajenee pelikoneiden sijoittelusta koko Veikkauksen toimintaan. Pääviestimme peittyy.\nElokuun puolessa välissä Pelikoneet kauPOISta! -keskustelu on viimeistään laajentunut somessa ja perinteisessä mediassa koskemaan koko Veikkauksen toimintaa: esimerkiksi mainontaa, edunsaajia, monopolin purkamista, johtajien palkkoja ja päättäjien sidonnaisuuksia. Isot mediat julkaisevat elokuun puolen välin jälkeen useita juttuja koskien pelikoneiden sijoittelua ja rahapeliongelmia. Keskustelu laajenee ja innostaa mukaan uusia osallistujia.\nMyös somen ikävät lieveilmiöt nostavat päätään: anonyymit tilit, trollaus, syyttely sekä virheellisen tiedon levitys. Toiminnanjohtajaamme Lassi Rajamäkeä syytetään Twitterissä tekaistuin perustein trolli-tilin ylläpitämisestä ja kampanjan sabotoimisesta. Myös muut edunsaajatahot ja rahapelihaittatyötä tekevät järjestöt saavat syytöksiä niskoilleen. Kampanjan pääviestit peittyvät. Äänivyöry pysähtyy. Päättäjät sekä muut ”isot nimet” alkavat pikkuhiljaa vetäytyä keskustelusta.\nElokuun lopussa Sosped reagoi organisaationa keskusteluun ja julkaisee kannanoton: peräänkuulutamme rakentavaa ja läpinäkyvää keskustelukulttuuria ja muistutamme päättäjiä kuulemaan kokemusasiantuntijoiden viestin. (lue Sospedin kannanotto tästä).\nKampanjan aktiiviset kokemusasiantuntijat eivät myöskään hyväksy repivää nettikeskustelua ja julkaisevat kannanoton, jossa toivovat keskustelijoita keskittymään kampanjan todelliseen tarkoitukseen, pelikoneiden poistamiseen kaupoista ja rahapelikulttuurimme muuttamiseen. (Lue kokemusasiantuntijoiden kannanotto tästä).\nIltasanomat. Peter Kotilaisen elämä lähti syöksykierteeseen MM-kullan jälkeen – ”Tunsin heti kisojen jälkeen, että kohta tapahtuu jotain”\nYLE: Poliitikot haluavat kiirehtiä rahapeliasiakkaiden tunnistamista: Paniikkinappula voi vähentää pelaamiseen kuluvaa aikaa ja rahaa\nYLE: Halusin ostaa perheelleni ruokaa, mutta jo kauppaan mennessä pelotti” – lue mitä peliriippuvainen ja 4 muuta tekisivät peliautomaateille\nMTV: MTV:n kysely: Joka toinen suomalainen siirtäisi kauppojen rahapeliautomaatit valvottuihin tiloihin – ”Kauppareissulla voi mättää rahaa peleihin, eikä se pysy kaikilla hallinnassa”\nKauppalehti: ”Veikkaus on tehokas organisaatio” ja 19 muuta väärinkäsitystä valtion peliyhtiöstä”\n8. Tiedotustilaisuus Veikkauksen toiminnan muutoksista & loppuspurtti markkinoinnissa\nKansalaisaloite ja -keskustelu kantaa hedelmää. Syyskuun alussa (5.9.) järjestetään tiedotustilaisuus Veikkauksen toiminnan muutoksista: 3000 pelikonetta poistetaan, poliitikot ulos hallituksesta, tunnistautumiseen siirtymistä vauhditetaan, markkinointia supistetaan ja tunnistautumista esitetään kaikkeen rahapelaamiseen. Asiasta uutisoivat mm. YLE ja HS.\nAloitteen viimeisillä viikoilla valtakunnan medioissa julkaistaan vielä muutamia isompia juttuja ja kolumneja aiheesta. Markkinoimme kampanjavideoitamme reippaasti jäljellä olevalla budjetilla Facebookissa.\n3.9. nimien keruuta ”Jos rahapelaaminen kuumottaa” -kansalaistapahtumassa Helsingin keskustakirjasto Oodissa\nTalouselämä: Veikkauksen rahapelikoneita ulos ruokakaupoista vaativa kansalaisaloite sai mainoskohusta hurjan kannatuspiikin – nyt sitä uhkaa tyly loppu\nHS: Tuulikaappien pelihäviäjien rahat kannattelevat niin montaa järjestöä, ettei Veikkauksen uhkapelejä kritisoida\nHS: Veikkaus kerää peleillään joka vuosi yli kolme miljardia euroa – HS selvitti, minne rahat menevät\n20.9. aloite päättyy, lopullinen saldo: 31 911\nMitä kansalaisaloite sai lopulta aikaan?\nPelikoneista ja niiden maailman mittakaavassa poikkeuksellisesta sijoittelusta sekä Veikkauksen toiminnasta on tuskin koskaan keskusteltu yhtä paljon ja niin monesta näkökulmasta Suomessa kuin kansalaisaloitteen kampanja-aikana. Pelikoneet kaupoista -kampanjaan käytettiin Sospedin OOR-hankkeesta lähes 8000 euroa. Tuolla pienellä rahamäärällä, hankesuunnittelijan ja Sospedin viestinnän työpanoksella, sekä erityisesti kokemusasiantuntijoiden valtavalla – aktiivisella ja rohkealla – vapaaehtoistyöpanoksella saimme paljon aikaiseksi. (Katso rahankäytön tarkempi erittely täältä).\nAihetta on pöyhitty paljon mediassa ja sosiaalisessa mediassa. Saimme aloitteellemme enemmän palstatilaa valtakunnan isoimmissa medioissa kuin uskalsimme etukäteen toivoa. Tästä huolimatta aloite ei mennyt läpi – miksi?\nSuomen Kuvalehden toimittaja Mikko Niemelä analysoi syyksi, että suomalaiset on aivopesty järjestelmään: yli 80 vuotta rahapelipropagandaa on tehnyt tehtävänsä. Kansa ei vieläkään ymmärrä, että monopolin oikeutuksena on pelihaittojen ehkäisy ja vähentäminen, ei rahan keruu ”yhteiseen hyvään”. Lue koko juttu täältä.\nMuuttuivatko asenteet aloitteen myötä rahapeliautomaattipelaamista ja hajasijoittelua kohtaan kielteisimmiksi ja peliongelmiin ajautuneita kohtaan myönteisemmiksi? Onnistuimmeko rikkomaan tabuja? Madaltuiko ongelmia kohdanneiden ihmisten avun hakemisen kynnys?\nNäihin kysymyksiin tuskin tiedämme vielä täydellistä vastausta. Twitterissä Peluurin yksikön päällikkö Inka Silvennoinen ja addiktiopsykiatri Antti Mikkonen kuvailivat omia vaikutelmiaan aloitteen aikaansaamista muutoksista näin:\n”Keskustelu ja ymmärrys pelihaitoista on lisääntynyt. Häpeä vähentynyt. Moni on havahtunut tarkastelemaan rahapelikulttuuriamme, järjestelmän vastuullisuutta ja arkisia ympäristöjämme uusin silmin. Olette todella onnistuneet!”\n”Kansalaisaloite ei saanut 50k kannattajaa, mutta työ ei valunut hukkaan. Monet potilaat ovat kertoneet, että kampanjasta rohkaistuneina he ensimmäistä kertaa uskaltavat ylittää avun hakemisen kynnyksen. He ymmärsivät, että he eivät ole yksin.”\nOlemme myös oman Pelirajaton-toiminnan puitteissa huomanneet, että palveluihimme on tullut aikaisempiin vuosiin verrattuna enemmän ilmoittautuneita. Kampanjasta on keskusteltu paljon myös vertaisryhmissämme.\nAloitteen puolelle asettui useita nykyisiä kansanedustajia, vaikuttajia sekä tunnettuja urheilijoita. (Lue listaus allekirjottamisestaan ilmoittaneista tunnetuista henkilöistä). Myös pääministeri Rinne ja sisäministeri Ohisalo ottivat kantaa raha-automaattien hajasijoitteluun liittyen.\nAloitteessa mukana olleet kokemusasiantuntijat olivat tyytyväisiä aloitteen herättämään laajaan ja tarpeelliseen media- ja kansalaiskeskusteluun sekä tietoisuuden kasvamiseen. Keskustelu jatkuu! Lue tästä kokemusasiantuntijoiden ajatuksia kampanjan päätyttyä. Aloite osoitti, että kokemustietoa kuunnellaan. Kokemusasiantuntijuus on tärkeä liikkeellepaneva voima rahapelijärjestelmän vastuullisuuden kehittämiseksi – tässä työssä olemme mielellämme mukana jatkossakin!\nAloite on osaltaan ollut jo vauhdittamassa konkreettisiin toimenpiteisiin ryhtymistä. Kunta- ja omistajaohjausministeri Sirpa Paatero ja Veikkauksen hallituksen puheenjohtaja Olli-Pekka Kallasvuo kertoivat 5.9. tiedotustilaisuudessa useampia Veikkauksen vastuullisuuteen kohdistuvia kehittämistoimenpiteitä: strategiaa selvennetään, vastuullisuusohjelma päivitetään, markkinointia vähennetään ja pelikoneita koskeva mediamainonta (ns. ”tuoteinformaatio”) jätetään digikanavia lukuun ottamatta kokonaan pois, hajasijoitettujen pelikoneiden määrää vähennetään ja tunnistautumista aikaistetaan. Myös eettinen neuvosto perustetaan ja johdon palkitsemisjärjestelmää muutetaan vastuullisempaan suuntaan. (kts. Tiedotustilaisuuden esitysmateriaali.)\nAika näyttää, mikä on näiden toimenpiteiden vaikutus ja otetaanko monopolin todelliseksi kärjeksi (viimeinkin) pelihaittojen ehkäisy. Tämä tarkoittaisi väistämättä pelituottojen vähenemistä, samalla tietysti myös rahapelihaittojen aiheuttamien inhimillisten tragedioiden sekä yhteiskunnalle aiheutuneiden taloudellisten kustannusten vähenemistä. Näin tuleekin käydä, jos nykyisestä järjestelmästä halutaan pitää kiinni. On mahdoton yhtälö, että meillä on Euroopan unionin viimeinen ”suojeleva monopoli”, mutta olemme silti vuosi toisensa jälkeen Euroopan eniten tai toiseksi eniten pelaava kansa (koko maailman mittakaavassa eteemme kiilaavat selvästi ainoastaan Australia ja Singapore).\nEniten haittoja aiheuttavat automaattipelit ovat meillä aivan poikkeuksellisen tyrkyllä, kuten kampanjasivulta löytyvästä asiantuntijahaastattelustakin käy ilmi. Meillä pelikoneet ovat massiivisesti esillä lähes jokaisessa ruokakaupassa, kioskissa ja huoltoasemalla. Lokakuun alussa, aloitteen jo päätyttyä, tästä Suomen eriskummallisuudesta kirjoitti myös arvostettu kansainvälinen talouslehti The Economist, joka muisti artikkelissaan mainita myös paljon nimiä keränneen aloitteemme.\nYlen MOT-ohjelma löi lisää vettä myllyyn julkaisemalla 21.10. reportaasinsa ”Veikkauksen sinivalkoinen satu”, jossa paneuduttiin erityisesti Veikkauksen raportoimiin epäselviin lukuihin sekä strategian piilotteluun valvovalta viranomaiselta. Poliisihallituksen, Kilpailu- ja kuluttajaviraston sekä Veikkauksen johtajien lisäksi äänessä olivat myös kaksi Pelikoneet KauPOISta!-aloitteen kokemusasiantuntijaa sekä Pelirajaton -toiminnan päällikkö kommentoimassa pelien aiheuttamista haitoista.\nTämä aloite oli ensimmäinen kunnon tempaus kokemusasiantuntijoiden äänen kuulemiseksi rahapelijärjestelmän vastuullisuuden kehittämiseksi. Työmme kokemusasiantuntijoiden äänen voimistamiseksi ja vastuullisemman pelijärjestelmän kehittämiseksi jatkuu. Toimitimme juuri lausuntomme tehokkaista pelaamisen hallinnan työkaluista ja pelirajoituksista STM:n haitta-arvioryhmälle, ja vielä tämän vuoden puolella vierailemme kokemusasiantuntijoiden kanssa Veikkauksen hallintoneuvostossa, jossa kerromme kokemusasiantuntijoiden näkemyksiä pelihaittojen tehokkaasta ehkäisystä. Muun osallisuus- ja vaikuttamistyön jatkoa suunnittelemme kokemusasiantuntijoidemme kanssa.\nSuuret kiitokset jokaiselle kampanjaan tavalla tai toisella osallistuneelle. Kokemusasiantuntijoiden sanoin: ”me olemme onnistuneet – te olette onnistuneet”.\nmarkus.sjoholm@sosped.fi tai twitter: @SjoholmMane\nOsallisuudella otetta rahapeliongelmiin -hankkeen suunnittelija


lokakuuta 2013 | Hengellisiä ja mielenterveyteen liittyviä kirjoituksia\nPaluu laitumelle osa1\nOn kulunut toistakymmentä vuotta siitä, kun viimeksi kuvailimme laitumemme lampaiden toimintoja ja toilailuja jo tutuiksi tulleilla vuoriniityillä. Vieläkään ei kirjoittajalla ole tarvittavaa rohkeutta sijoittaa tapahtumia armaan maamme kamaralle pelossa, että joku tahtomattammekin tunnistaa omia piirteitään ja katsoo velvollisuudekseen haastaa kirjoittajan oikeuteen kunnianloukkauksesta. Oikeastaan ei koskaan vielä ole ollut niin merkittävää vaaraa loukatuksi tulemisesta kuin juuri kokemassamme hyvin herkässä ajassa, jossa pienikin vääränlaiseksi koettu katse saatetaan kokea loukkaavaksi tai suorastaan häpäiseväksi. Siksi on entistä tärkeämpää muuttaa niin paikat kuin persoonallisuudet ja nimet aivan toisenlaiseen ympäristöön sopiviksi, kyllin kauaksi omista pelloistamme ja tasaisista maisemistamme.\nKirjoittaja vieraili aikanaan yli kolmenkymmenen vuoden ajan Keski-Euroopan vuoristomaisemissa niin usein, ettei ole minkäänlaista kuvaa käyntimääristä. Päällimmäiseksi jäi vain suuri mieltymys, jollei aivan intohimo lumipeitteisiin vuoriin ja vihreisiin laaksoihin. Kirjoittaja on aivan selvästi kesän ihminen, joten talvikuvaukset jäävät jatkuvasti hiukan toiselle sijalle.\nInnoitusta laitumelle palaamiseen sai odottaa turhaan yli kymmenen vuoden ajan, mutta kun viime viikonloppuna osallistuin todella merkittävään tapahtumaan muutaman sadan kilometrin päässä, tapahtui yöllä herääminen, joka ei sallinut nukkua, vaan mieli vietiin sellaisella voimalla ja luovuudella ylös vuoriniitylle, erittäin erikoislaatuiseen lammasmaisemaan, että univaje hiukan haittasi seuraavan päivän toimia. Kerroin näkemästäni aamun kokouksessa noin neljännestunnin verran, kosketellen ajan puutteessa vain näkyvimpiä osia erikoislaatuisesta ilmestyksestä.\nKertomuksemme ovat ehkä aina olleet joidenkin mielestä kaukaakin haettuja, mutta jokaisella rivillä tekstiä on enemmän todellisuuspohjaa kuin mitä kukaan on halukas uskomaan, niin järkiperäisessä ja älykkäässä maailmassa, jossa juuri nyt elämme. Kirjoittaja tunnustaa avoimesti, etteivät hänen kirjoituksensa tuo kovin suurta kunniaa ja mainetta ns. hengellisille piireille, jotka kautta aikakausien ovat uskoneet omaavansa, anteeksi sanonta, vapauden päästää höyryt pihalle ja käyttäytyä oikeastaan aivan miten haluaa! Voitaisiinko siis tahdittomasta ja suorastaan mielettömästä toiminnasta kirjoittaa ns. ”asiallisesti ja järkiperäisesti”?\nEipä tässä tarvita kovin laajoja selityksiä asialle, vaan liitäkäämme vuoristotuulten saattelemana Hopeajärven kylän, nykyisen pikkukaupungin, yllä kohoaville raikkaille puroille ja vuoristoniityille.\nAurinko suunnittelee nousemistaan vuorenharjanteen takana, ja hiljainen tuulen hyminä enteilee lämpötilan kohoamista tällä rehevällä kedolla, tai miksi sitä nyt sitten kutsummekin. Jokin kuitenkin hämmästyttää tässä näkymässä niin kirjoittajaa kuin varmastikin jokaista muuta silmänsä auki saavaa. Näky on niin erikoinen ja ihmeellinen, ettei sitä ennen ole nähty, ainakaan tässä mittakaavassa! Koko aukea tila on täynnä vaaleita läikkiä, jotka ovat suorastaan jähmettyneet paikalleen. Jokaisesta, selvästikin karvaisesta möykystä kohoaa taivasta kohden neljä vaaleata tikkua, liikkumatta, värähtämättä. Odottakaamme hiukan, muutamia minuutteja, valaistuksen paranemista. Tällaista ei ole ennen nähty, totisesti ei! Mutta meidäthän on asetettu tähän maailmaan kokemaan ja etsimään kaikenlaista käsittämätöntäkin, oppiaksemme enemmän jokapäiväiseen elämään liittyvää, jos tämä nyt sitten on jokapäiväistä!\nNyt käy jo selvempi tuulenvire, ensimmäisten auringonsäteiden tunkeutuessa yön usvan lävitse. Ja mitä näemmekään, mitä hämmästelemmekään tällä aamuvarhaisella lammaslaitumella! Kyllä, kyllä, ne ovat lampaita, isompia ja pienempiä, jotka merkittävän välimatkan päässä toisistaan makaavat ruohikossa ketarat pystyssä! Ei, ei todellakaan ole moista ennen nähty! Uskaltaisikohan sitä mennä vähän lähemmäksi uskottavuuden parantamiseksi, sillä nyt tarvitaan selityksiä, eikä ihan vähän, tämän erikoisen spektaakkelin ymmärtämiseksi.\nTavallisesti lampaan luonteeseen kuuluu ainakin yön ajaksi hakeutua mahdollisimman lähelle toisia lajikumppaneita, mutta nyt itse kukin makaa selvästi erottuvan välimatkan päässä toisistaan. Miksi ihmeessä? Ja miksi sorkat sojottavat kohti taivasta, aivan hullulla tavalla! Eihän se ole ollenkaan lampaan luonteen mukaista! Aivan pelonväristykset selkäpiissä lähestymme reunimmaisia möykkyjä, mieleen hiipiessä ajatuksia jopa jonkinlaisesta tautiepidemiasta, mahdollisesti suu- ja sorkkataudista! Aurinko nousee koko ajan, ja nyt jo erotamme ruhojen ja sorkkien lisäksi pienet lampaanpäät pienine aivoineen, tarkoitamme noiden päiden sisällä, eli aivot eivät näy. Ja kummallista, erittäin kummallista! Jokaisesta päästä työntyy ulos kieli lerppuen kohti ruohoa! Ei värähdystäkään, ei pienintäkään elonmerkkiä. Tulee jo melkein otettua muutama askel taaksepäin. Nyt on kiire, nyt täytyy paimenelle ilmoittaa, että ankara isku on kohdannut laumaa. Hengetön jokainen, kuolonkangistuksessa! Miten tällainen tragedia on voinut kohdata niin ystävällismielistä paimenta ja tilanomistajaa! Surullista, surullista.\nKyyneleet alkavat jo tunkeutua silmäkulmaan kun kuuluu surkea voihkaisu ja henkäys. Lähin lammas raottaa toista silmäänsä varovasti, tutkaillen. Ikään kuin auringonsäde polttaisi sen silmää, sulkee se sen heti ja kieli käväisee hetken suussa. Mitä kummaa, mitä kummaa, sama ilmiö toistuu nyt niin kauas kuin katsojan silmä siintää. Pitäisikö nyt ilmaista jotenkin läsnäolonsa, päästää jonkinlainen ääni tai huuto mielialan selkiinnyttämiseksi? Mutta ei, ei tällaisessa tilanteessa voi muuta kuin vain odottaa tilanteen kehittymistä, jonkinlaisen selvyyden ilmenemistä.\nTovin kuluttua kautta niityn alkaa yhä selvemmin kaikua syviä, jotenkin masennukseen viittaavia henkäyksiä, ja muutama taivaalle osoittava sorkka hiukan värähtää.\nOlemme aivan ymmällämme, eikö vain? Kuka voi selittää meille kaiken edessämme esittäytyvän? En ainakaan minä, tuskin sinäkään! Mutta kirjoittajalla on harvinainen kyky samaistua erilaisten olentojen ja ilmiöiden kanssa. Siksi ei ole muuta mahdollisuutta kuin samaistua aivan lähellä olevan takkuisen lampaan kanssa, ja tunkeutua sen ajatusmaailmaan, sen tyhmänä pidettyyn kalloon, joka ei sinänsä ole yhtään tyhmä, ainoastaan sen sisällön suhteen voi olla erilaisia, hiukan alentaviakin mielipiteitä. Mutta mitä lammas voi sille, miksi se on luotu? Emme mekään aina ole niin liialla älyllä pilattuja, koska jo nyt voidaan paljastaa hiukan jotakin esiripun takaa. Emmehän me tällaista kirjoittaisi, jos olisi kysymys vain eläimistä, emmehän? Takana on ajatuksia, jotka saattavat asettaa omat toimintomme hyvinkin kyseenalaisiksi!\nLähin lammas hiukan värähtää kokonaisuudessaan, ehkä kylmissäänkin, kun ei kukaan suo lämpöä vierustoverilleen. Illalla jo oli itse kukin sitä mieltä, ettei enää ole aika haistella toinen toisensa epämääräisiä tuoksuja tai lemuja, tai… miksi niitä sitten kutsuisimmekaan. Kehitys tässä lammaspiirissä oli alkanut jo aikanaan itse kukin nimeltä mainiten. Muistamme kai Klausin ja Thomaksen ja Brunon ja Isabellan ja Marthan ja muutkin, joista osan kirjoittajakin on jo unohtanut.\nNormaalin lampaan luonteeseen kuuluu tiettyjä asioita, aivan lammasmaisuuden puitteissa. Paineet päästetään ulos siinä missä juuri silloin seisotaan, ruohon silppuuntuessa toisessa päässä, aiheuttaen niellessä koko kehon lävitse vaikuttavan paineenmuutoksen. Tarpeellinen määrä ruohoa, ja kas vain, toisesta päästä tupsahtaa ulos mitä erinomaisinta lannoitetta, jonka hajusta voidaan olla montaa mieltä!\nMiltä haisee lannoite, miltä lampaan hengitys, miltä takkuinen turkki, se on kautta aikain ollut yksi elämän luonnollisimmista asioista, tosiseikoista. Mutta nyt sivistyksen huippuhetkinä, tiedon lisääntyessä, mielen suurtenkin muutosten keskellä, uudet tuulet ovat alkaneet puhaltaa täälläkin kaukaisilla vuoriniityillä. Nyt oli lujasti päätetty, että raitis ilma on kaikki kaikessa, ja tähän tavoitteeseen pääsemiseksi oli hyvä toteuttaa tiettyjä periaatteita. Jos ei halua haistaa mitään, on syytä ottaa etäisyyttä! Klaus oli tätä asiaa pohtinut lammaskunnan vanhimpana, saaden tukea jopa Thomasilta, jonka sielunelämä oli kärsinyt kaikenlaista kovaksi luokiteltavaa, joten raikas ilma tuntui hyvältä ajatukselta.\nTässä on jo tullut käydyksi useammankin lampaan aivoissa, aivan huomaamatta. Nyt on siis jo alustavasti selvitetty niityllä makaavien ruhojen etäisyys toisistaan. Aika tyhmää, todella tyhmää, sillä yksi asia oli unohtunut jokaiselta etäisyyttä kaipaavalta. Milloin koittaisi hetki, jolloin kiiluva silmäpari etsiytyisi metsikön reunaan, mitä ihanin lampaantuoksu kuonossaan? Onneksi ei tällä seudulla ollut susia kovinkaan usein, mutta sitäkin useammin ahmoja ja pari ilvestäkin. Siis oppikaamme tästä jotakin: mitä pidempi välimatka toisesta toiseen, sitä lyhyempi tie reunassa makaavan takkuiseen takapuoleen! Eikä kukaan huomaa mitään, kun kanssalammas napataan ja viedään suihin susien! Kamalaa ajatellakin, lammasparat tyhmine kalloineen, ihminen ajattelee kaiken aivan toisin, vai ajatteleeko…?\nNyt siis tämän lähinnä makaavan lampaan aivoihin! Toinen silmä avautuu jälleen sirrilleen. Näkymä ei selvästikään miellytä, kuin ehkä siinä mielessä, ettei kukaan yön aikana ole sattunut vierähtämään liian lähelle. Auringonvalo selvästikin aiheuttaa negatiivisia tunteita ystävämme sisimmässä, koska kieli käväisee jälleen suussa, maiskutellen selvästikin epätyydyttävästi. Phyi, phyi, suussa on paha maku, ja kieli palaa jälleen ulos valkoisten hampaiden väliin. Ai, ai, aika vaarallista, mitä jos yhtäkkiä kuuluisi odottamaton, kova ääni. Säikähtäessä voisi tapahtua kammottavia asioita, leukojen loksahtaessa yhteen! Eihän lammas nyt normaalisti roikota kieltään ulkona, mistä tässä oikein on kyse! Kun katselemme kokonaisuutta ja erikoisesti lampaannaaman ilmettä, alkaa jotakin selvyyttä tulla ihmismieleenkin. Tämä lammashan on lopen uupunut, siitä todistavat taivaalle sojottavat ketaratkin. Mutta mikä ihme aikaansaa tällaisia ilmentymiä, mikä ihme?\nMolemmat silmät aukenevat nyt hetkeksi, ja koko lampaanruho nytkähtää kuin haluten ilmoittaa olevansa täysin tyytymätön vallitsevaan tilanteeseen. Voi itku, uusi aamu, uusi päivä, ja kaikki on niin kurjaa ja kuluttavaa! Ei millään jaksaisi taas herätä lammashommiin, kun ketaratkin ovat ihan kohmeessa ja kastepisaroiden peitossa. Bää, bääää! Kurjaa, surkeaa, bääää, bäääääääääää! Nyt alkaa liikettä näkyä koko kedolla, ja sorkkameri alkaa aaltoilla silminnähden. Minkäänlaista iloisuutta ei ole havaittavissa, sillä suurin osa silmistä siristelee epäuskoisena, tyytymättömänä näkemäänsä. Ei sada taivaalta heinää, ei leipäkokkareita, ei herkkupaloja! Ei mitään toisista päivistä poikkeavaa, vain kaikkialta levittäytyvä jokapäiväinen lampaanhaju, kikkareiden tuoksu, ainainen määintä, korvia turruttavana. Kannattaako tänään herätä ollenkaan, kun elämä on niin yksinäistäkin, uusien näkemysten ja julistettujen oppien mukaisesti? Asian korjaamiseksi ei tarvittaisi paljoakaan, ainakaan läheisyyden suhteen, mutta eiväthän lampaan aivot tällaiseen ponnistukseen riitä!\nJokainen ketarat pystyssä makaava on tylsistymiseen asti kyllästynyt toistensa määkimiseen, mäkätykseen, tyhmyyteen, aina vain toistuviin mielipiteisiin ja… tylsyyteen. Tylsää on elämä, tylsä on jokainen päivä, kun ei ole ketään muuta niin mielekästä ja henkevää kuin… kuin… minä itse!\nPitkän aikaa oltiin sitä mieltä, että sopiva välimatka toiseen on mitä hienoin ajatus, suoden enemmän tilaa jaomalle egolle, omille hienoille ajatuksille ja näkemyksille. Oma paras on ehdottomasti paras paras!\nMikä on parasta lammaspaimenelle? Ihminen on ylettömän viisas, ja haluaisi jakaa tämän viisauden edes rajoitetussa määrin tyhmille lampaille. Koska emme nyt voi viitata laitumemme lampaiden isäntään ja paimeneen, puhumme hetken aivan selvästä ihmisviisaudesta. Miksi paimenen tulee kulkea laumansa edellä, eikä missään tapauksessa takana? Tähän antaa vastauksen yksi kuuluisimmista, joskin ehkä arveluttavimmista ihmislammasten paimenista. Siis, miksi lammasten paimenen tulee kulkea lammasten edellä? Ihmisviisauden huipputulos: välttääkseen astumasta lampaankakkaan!\nTässä on melkoisen valaiseva kuva tämän hetken paimenien asenteesta laumaansa kohtaan, vaikka lausuman julkituonut maailmankuulu saarnaaja sitä tuskin on tullut ajatelleeksi! Käsite paimen on kärsinyt katastrofaalisen inflaation. Me olemme tottuneet aivan vääriin asenteisiin ja opetuksiinkin, suureksi osaksi oikean opetuksen puutteessa. Todellinen paimen ei pelkää negatiivisia seurausilmiöitä, kuten lampaankakkaan astumista. Nykyiset paimenet eivät oikeastaan ole ollenkaan paimenia, vaan herroina hallitsevia kirkkoruhtinaita, jotka uskovat olevansa täydellisiä ja odottavat samaa laumalta.\nLampaamme kedon reunalla alkaa hiljakseen kallistua kyljelleen, toinen silmä raollaan. Pakkohan se on jossakin vaiheessa siirtyä eri asentoon, kun on pakko jotakin syödäkin! Toisaalta sama ruoho ja sama puron vesi ovat alkaneet kerta kaikkiaan kyllästyttää. Päivästä toiseen samaa ruohoa ja samaa vettä! Senhän ymmärtää jokainen meistä omalla tavallaan, kuka paremmin, kuka heikommin. Ollakseen hyödyllinen, jotakin aikaan saava, pitäisi joka aamu avata Jumalan Sana ja lukea ainakin jonkin verran. Mutta kun sekin alkaa maistua puulta, ei huvita, on mukavampi maata paikallaan koivet pystyssä!\nMiksi nämä lampaat retkottavat sorkat pystyssä? Mieleen hiipii ajatus, etteivät ne itse ollenkaan tajua tilaansa, asentoansa. Koipia kai särkee, mutta miksi?\nHuokaillen ponnistaa lähin lampaamme jaloilleen, horjuen ja haparoiden. Taas uusi päivä, uusine velvollisuuksineen, odotuksineen, vaatimuksineen! On oltava hyödyllinen, tuotettava villaa, villaa, villaa!\nTunnisteet: Paluu laitumelle


➤ Puhdistus keraamiset seinälaatat\nVaikka keraamiset laatat asennetaan pääasiassa suihku ja kylpyamme, ne löytyvät myös lattioiden ja seinien. On hyvä olla keraamiset laatat kylpyhuoneessa, koska se on helpompi pitää puhtaana ja estää tahrat ja hajut.\nHuono osa seinää varten, joka on keraamisia laattoja se on puhdistus-osa, koska he elävät erittäin helposti pinnalle.\nOllakseen tehokas, siivoojat tarvitsevat aikaa reagoida lika ja tahrat niin lopulta juuri pyyhi ne pois.\nMuut esineet, jotka ovat lähellä aluetta aiot puhdistaa on suojattu kemikaaleista, koska ne voivat vaurioitua vakavasti.\nKeeping puhdistuskemikaaleja seinälaatoille tarpeeksi aikaa tehdä työnsä on suurin ongelma. Voit käyttää pehmeää pesee sienellä tämän asian, koska se voi säilyttää suuren määrän puhdistuskemikaaleja seinään ja samalla voit sekoittaa keraamiset seinälaatat ja laastia.\nSinun ei pitäisi puhdistaa koko seinä samaan aikaan. On parempi työskennellä pienemmillä alueilla niin, että kemikaalit pysyä kosketuksissa seinäpinnan jatkuvasti. Kun olet lopettanut yksi osa keraamisia seinä, aloita huuhtelu alue laatta ja laasti niin että lopulta ei ole mitään merkkejä pesuainejätteitä vasemmalle.\nOn vaikea vahingoittaa keraamisten laattojen puhdistus kemikaaleja. Voit käyttää hapanta puhdistusainetta suihkuta seinälle ja sitten heiluttele se laasti. Se ei ole hyvä jättää liikaa hapanta puhdistusainetta laatat joten tarvitset pesuharjaa ja kuumaa vettä puhdistaa sitä. Ruiskuttamalla sitä tällä tavalla auttaa estämään hapan puhdistusaine vahingoittaa alustaltaan. Sinun täytyy pitää pois kaikki matot tai ruostumattomasta varastaa hapan puhdistusaine tai muuten he saavat vahingoittua, jos ne joutuvat kosketuksiin sen kanssa.


Casio Baby-G BLX-101-3 - ilmainen toimitus - DealExtreme\n200 Meter Vedenkestokyky, LED-valo, iskunkestävyys\nArvostele US$63,96 toimitettu US$63,76 toimitettu US$63,57 toimitettu\n. 200 metrin vedenkestävyys\n. kylmä valo\n29 aikavyöhykettä (48 kaupunkia), kaupunki koodia, kesäaika (on / off)\n. Tide kartat (vuorovesi tasot tiettyinä päivinä ja ajat)\n. Kuunkierto data (sisäänrakennettu kuukauden ja kuun vaihe kartta)\n. (Yksikkö: 1/100 sek.)\nMittaaminen yläraja: 23: 59'59.99 Mittaus\nmode: kulunut aika, puolitiehen aika ja ensimmäinen paikka, toisen kerran\nMuut: lähtölaskenta 5 sekuntia alkamisen jälkeen automaattisesti\nMittausalue: 1 minuutista 24 tuntiin (lisäys yksikkö: minuutit ja tunnit)\nMuut: automaattinen kertaus, ajastimen jälkeisiin hälytyksen kehotteeseen vilkkuva hälytys (on / off)\n3 ryhmää riippumaton hälytys (2 ryhmien 1 hälytyksen ja ryhmä unen hälytys)\n. Idea raportin\n. 12/24 tunnin järjestelmä kytkin\n. Key merkkiääni (päälle / pois)\n. Aika toiminto: tunnit, minuutit, sekunnit, pm, kuukausi, päivä, viikko\n. Tarkkuus: ± 30 sekuntia kuukaudessa\n. Akunkesto arvio: 3 vuotta (käyttäen CR1616)\nMuodosta väri tummanvihreä\nValitkaa paksuus 1.36cm\nMitat 1,76 x 1,67 x 0,54 in (4,48 cm x 4,23 cm x 1,36 cm)\nUS$63,96 toimitettu US$63,76 toimitettu US$63,57 toimitettu


Taru Lindblom, Heikki Valkama Okashi - japanilaisia herkkuja - Sammakon kirjakauppa\nISBN / EAN: 9789523632318\nTaru Lindblom, Heikki Valkama\nOkashi – japanilaisia herkkuja\nJapanilainen ruoka susheineen ja tempuroineen tunnetaan hyvin, mutta maan monipuoliset jälkiruoat ovat jääneet vähemmälle huomiolle. Okashi lähestyy japanilaista kulttuuria herkkujen, makeisten ja pikkupurtavien kautta. Kirjan resepteillä loihditaan suosituimmat japanilaiset herkut. Niiden yhteyteen kuuluvat esseet sekä kirjan yltäkylläinen kuvasto liittävät jälkiruokakulttuurin osaksi maan historiaa syvällisellä ja yllättävälläkin tavalla.\nMiten japanilaiset mochi-kakut, jäätelöannokset ja kuohkeat leivonnaiset valmistuvat? Millä tavoin nyky-Japanissa herkutellaan hybridijälkiruoilla? Miksi riisiä käytetään niin paljon jälkiruoissakin? Syödäänkö Japanissa lainkaan karkkia – tai pikemminkin: mitä kaikkea ihmeellistä japanilaisesta karkkikaupasta löytyy?\nOkashi kannustaa tutkimaan, oppimaan ja kokeilemaan itse. Se on itsenäinen sisarteos vuonna 2021 ilmestyneelle, suuren suosion saavuttaneelle Heikki Valkaman ja Marjo Sekin kirjalle Okazu – japanilaista kasvisruokaa.\ntuotetunnus (SKU) 9789523632318 Osastot: Ruoka ja juoma, Tietokirjat, Uutta nettikaupassa Avainsanat tuotteelle 9789523632318, Heikki Valkama, Okashi - japanilaisia herkkuja, Taru Lindblom\n33.00 € 23.00 € Ale!\nMarjo Seki, Heikki Valkama\nOkazu – japanilaista kasvisruokaa\n30.00 € 27.00 € Ale!\n29.00 € 19.00 € Ale!\nMiika Pölkki, Heikki Valkama\n59.00 € 49.00 € Ale!\nVoi WIlliam! Abdulrazak Gurnah